text:
Tuolsung
Disaster Meeting nei; Concerned Depts. han report an pek
CCPUR: August 5, 2015, 1:00PM khan Mr Lunminthang, IAS, DC, CCPur inrawinain a Office chamberah District Disaster Management Authority (DDMA) meeting nei a nih. Hi huna hin concern Departments hai an thang a, tulai hnaia Churachandpur districta tuilien leia thil a suksiet hai chungthuah meeting hi nei a nih. Hi huna SDO/CCPur in report a pek danin tuilien leiin khuo 250 haia harsatna an tlun pha.
DAO/Agri in report a pek dungzuiin tuilien in khuo 8 haia In 101 a suksiet a, leilet hectares 773 a suksiet. DO (Horti & SC) report dungzui in tuilienin khuo 21 haia lo hectares 50 a lien thlai a suksiet. IFCD report chun, Khuga Dam left side canal 2.2km. Mata khuo chenah tha takin tui a luong thei a, Right side canal a chun Dam a inthawk 2.5 km a hla Mata villageah canal a luongliem a; Right side canal a chun Dam a inthawk 2.5 km a hla Boklui le Saipum village inkara canal a chim leiin leilet ½ hectares a suksiet bakah km. 8.5 a Muolbem villagea canal siet leiin Nga dil a suksiet; EE/DRDA chun, Zomunnuam le Suantak Colony, Bungmual haiah tuilienin Suspension bridge a suksiet thu an report. AE/PHED chun, tuilienin Lanva vadung ZoneII intake point nasa taka a suksiet thu an report.
DDMA member hai chun report kimchang lem August 7, 2015 chena pelut ding le final report siem zo hnunga State Disaster Management Authority, Imphal kuoma peklut dingin an rel.
CMO in Zinc Tablet le ORS a va lak
CCPUR: Dr Thangchinkhup Guite, CMO/CCPur chun Churachandpur Districta PHC, PHSC le khaw tina sem ding Zinc Tablet 5000 le ORS packet 8400 zani hmasa khan Imphalah a va lak. CCPur District in ORS a mamaw zat chu 35000 a ni a, tu chena hin 14400 a dawng ta niin ei thu dawngna chun a hril. Naupang kum 5 le a hnuoitieng hai popo ORS in dawntir vawng ding le Sungkhaw (Diarrhoea) a damnaw hai kuomah Zinc tablet pek ding tia sawrkarin Policy a nei a nih.
UNLF ni dinga ringhla man; baila insuo
CCPUR: July 30, 2015, 8:00 vel khan D. Phailian khuoah 25Madras Regiment han UNLF cadre ni dinga ringhla S/S Lt. Tomba (23) s/o Ibocha of D. Phailian an man a, Imphal Police kuta an peklut a. CCPur Police chun Imphal Policea inthawk lasawngin FIR No. 63 (7) 2015 CCPPS U/S 20 UA (P) A.Act an registered a, zanikhan CJM hmaah inlangtir a ni a, sienkhawm Court chun bail in an suo.
ANM Application Form sem
CCPUR: Kum 201516 sunga Female Health Workers Training School, CCPura ANM inchuk ding lakna dinga Application Form chu Aug. 5, 2015 khan CMO Officeah semdawk tan a nih. Application Form hi August 12, 2015 chenin Exam Fee Rs. 200/ pekin CMO Offieah peklut ding a ni a, Written exam chu August 16, 2015 a nei ning a tih.
DFPISC indin
CCPUR: District Family Planning Indemnity Sub Committee (DFPISC) indin a ni a, Chairperson dingin DC/CCPur; Convenor in CMO/CCPur; Member Secretary in DFWO/CCPur, Member in District Hospitala inthawk Gyneacologist le Surgeon 1 ve ve an thang ding ti a nih.
JNV Entrance test form
CCPUR: Parbung Centrea inthawka JNV Class VI Entrance Test a thang nuom hai ta dingin Application Form Pu Lalhmasawn, Deputy Inspector (Schools), Tipaimukh kuoma inthawk lak thei a nih. Chun, Exam Centre danga thang nuomhai ta dingin ZEO, CCPur Officeah lak thei a nih.
NYK, CCPur in lawmthu a hril
CCPUR: Tuilien leia harsatna tuortu hai thangpuina le sansuokna sin thaw Youth Clubs, Philanthropic Organisations le NGOs hai chunga Nehru Yuva Kendra (NYK), CCPur in lawmthu a hril a, an tlawmngaina sunzawm pei le Delhi a thawn dingin an sinthawna report pelut dingin DYC, NYK/CCPur chun ngenna a siem.
Pu Lal Hossan khuollienin a thang
CCPUR: CDSA huoihawtnain zani 1:00PM khan Public Ground, CCPurah District 1st Division Football Tournament, 2015 tan a ni a, hi tournament hawngnaa hin Pu Lalhossan, Vice Chairman, ADC/CCPur chu khuollienin a thang a, Guest of honour in T. Kaikhomang, MDC le Chief host in Monica Ching, Manchester England a thang.
Hnam tum tum hai kara sports hmanga inunauna thalem a hung um theina dinga CDSA hmalakna chu lawmum a ti thu khuollien chun a hril a, inkhelmi hai chu khawsakna ngirhmun dawmsang khawpa inkhel dingin ditsakna an hlan.
Tuilien leia harsatna tuorhai thangpuina dingin Rs. 8.5 crore hung pek belsa ning a tih; Naga Peace Accord hi a tlangpui chau a la nih: Kiren Rijiju
IMPHAL: Union Minister of State for Home Kiren Rijiju le Union DoNER Minister Dr Jitendra Singh hai chu Manipura tuilienin thil a suksiet hai enin zanikhan Imphalah an hung inzin. Zani zing dar 9 vel khan Tulihal Airport, Imphal an hungtlauang a, an hungtlung sawtnawte hnungah Helicoptera chuongin Manipur Education Minister M. Okendro le Chandel District a Tengnoupal A/C MLA D.K. Korungthang hai leh Thoubal District le Chandel District sunga tuilien le mimkeiin thil a suksiet hai an va en kuol.
Tulihal Airporta hung kir nawk hnung, Tulihal Airport suoksana New Delhi an pan nawk hmain Union Minister pahni hai chun Tulihal Airportah Chanchinbumihai inpawlpuina an nei. Kiren Rijiju chun, tuilien a tamin a rapthlak hle a, tuta hma khan tuilien le mimkei leia thil a suksiet hai siem thatna ding le tuilien leia harsatna, thina le hliem tuorhai thangpuina dingin State Disaster Relief Fund ah Rs. 8.5 crore hung pek a ni ta a, tuhin Rs. 8.5 crore bawk hung pek belsa ning a tih. Tuilien le mimkei in thil a suksiet hai chu State sawrkarin sawrkar thlungpui kutah report kimchang lem a hung pek pha leh thangpuina PM National Relief Fund le National Disaster Relief Fund haia inthawk hung pek belsa pei ning a tih tiin Pu Kiren Rijiju chun a hril. Dr Jitendra Singh chun, tuilien le mimkeiin thil a suksiet hi a nasa hle a, mipui 100 ah 60 vel hai umna chu a suksiet a nih. Tuilien le mimkei leia natna hri hung inleng thei ding lakah mipui an fimkhur a tul hle a nih tiin a hril.
Chanchinbumihai indawnna dawnin, Kiren Rijiju chun, Naga Peace Accord hi a rurel le a tlangpui (Frame Work Agreement) chau a la ni a, a final le a chipchier a la ni nawh. Chuleiin lungril himawna ding le ngaithat nawna ding a um naw a, Nagaland thenum statehai tawksa naw nih. Tuta inthawka thla 3 hnungah Peace Accord chu sukfel vawng le accord a inziek a thu chipchier hriet thei chau ning a tih tiin Kiren Rijiju chun a hril.
ILPS chungchanga Chanchinbumihai indawnna dawnin, ILPS chungthua in dit dan Bill annawleh proposal sawrkar thlungpui kuomah hung pelut unla, sawrkar thlungpui chun lo bawzui ngei ngei a tih. Amiruokchu, ei ram dan kal ding zawng a ni ding a ni nawh. Concrete proposal hung pe ro. Hi thu le inzawma buoina le harsatna siem ding a ni nawh tiin Kiren Rijiju chun a hril. Press Conference zovin Union Minister pahnihai chun zani ma khan Tulihal Airport suoksanin New Delhi an pan nawk.
Maoist pawlin Independence Day boycott
IMPHAL: August 15, 2015 a India Independence Day hmang ding khi Maoist Communist Party Manipur (MCPM) chun an boycott ding thu le August 14, 2015 zanrila inthawk August 15, 2015 zanril chenin General Strike an thaw ding thu; General Strike hin Press/Media le Emergency thil hai huomsa naw nih tiin MCPM chun thusuok an siem.
BJP thuoitu han PM le Union Ministerhai
IMPHAL: BJP, Manipur President Th. Chaoba le BJP Manipur thuoitu han zanikhan PM Narendra Modi, Union Minister of State for Home, Kiren Rijiju le BJP National President Amit Shah hai an inhmupui a, ILP, Naga Peace Accord le tuilien chungchang hai an intlun. Naga Peace Accord thua chun Manipur state a tawk naw ding thu, tuilien thuah thangpuina an hung pek ding thu le ILP thua chun a tul anga bawzui a ni ding thu an lo hril niin BJP Manipur thusuok chun a hril.
Imphal Chanchinbuhai a suoknaw ding
IMPHAL: Bandh Volunteers le ILPS le inzawma nuorna nei mek han Chanchinbumihai khawm lungin an deng bakah Saihli dama pera, Chanchinbumihai khawm an inhuomsatir hlak leiin ISTV le Impact TV hai thangsain Imphal thangsana nitin Chanchinbu suok hlak hai chu vawisun hin insuo an ninaw ding a nih. Zanikhan Manipur Press Club, Imphalah AMWJU le Editors/Publishers han meeting an nei a, chu huna Chanchinbumihai chunga thil tlung hi tha an tinaw bakah an lungawnaw leia Chanchinbuhai insuo lo dinga an rel a nih. Vawisun hin meeting nei nawk an ta, an hmalak pei dan ding rel an tih.
Phairam bielah General Strike in thlawp a hlaw
IMPHAL: JCILPS a students Wing in darkar 48 sung aw ding Manipur Bandh an thaw chun Manipur phairam bielah thlawp a hlaw hle. Dawr, Bazar le inchuknainhai khar an ni a, sawrkar office le Bank haia khawm thawktu kai an tlawm hle niin ei thu dawngna chun a hril. Imphal le District Headquarters inkar bakah Manipur puotienga fe hlak motor hai an tlan naw a, bandh thlawptu han hmun tam takah lampui an dang a, bandh Volunteers hai hnawtdarna dingin Police han tear gas le rubber bullet hai an kap.
Shija Hospital sungah tui a lut
IMPHAL: Lamphelpat Area sunga In tam tak haiah tui a lut bakah Shija Hospital, Langol su ng haia tui a lut leiin mipuiin harsatna nasa tak an tuok pha niin ei thu dawngna chun a hril. Hmun hran hrana tuilien ruok chun kiem tieng a pan pei tah.
ImphalMoreh lampui la siemzo lo
IMPHAL: Mimkeiin ImphalMoreh lampui a suksiet chu siemzo a la ninaw leiin motor a la fe thei naw zing. Moreh town sunga chun fak le dawn thil, petrol le Diesel a vangin a harsa ta hle bakah ni 10 sung zet electric meivar an hmu tanaw niin Moreh a intahwka ei thu dawngna chun a hril.
NEah Force suktlawm ninaw nih: Rijiju
NEW DELHI: India hmarsak bielah sawrkar thlungpuiin Central Security Force suktlawm naw ni a, helpawlhai tukdawltu dingin Central Armed Police Force (CAPF) la sie p ei a ta, state sawrkarhai sum lo seng chu sawrkar thlungpuiin pekir (reimburse) a tih tiin Union Minister of state for Home Kiren Rijiju chun August 3, 2015 khan Lok Sabha an hriettir. Tuhin sawrkar thungpui chun NSCN(IM), NSCNKholeKitovi le NSCNReformation hai leh Ceasefire an nei mek bakah ULFA (Protalk), NDFBProgressive, NDFB Ranjan Daimary le KLNCHLF hai leh tripartite talks an nei mek tiin Rijiju chun a hrillang sa.
LS a inthawk Selkaltu Pawl an suoktau
NEW DELHI: Zanikhan Lok Sabhaah Selkaltu member han Congress member 25 suspendeda an umna hlip dingin ngenna an siem a, Lok Sabha Speaker, Sumitra Mahajan in a remti peknaw leiin Selkaltu Pawla NCP, Samajwadi Party le RJD MPhai chu lungawi lovin Lok Sabha a inthawk an suoktau. Rajya Sabha a chun Congress Members han buoina an siem a, tumhni lai Rajya Sabha inthung sukchawl a ni hnung khawma an thil thaw an tawpsan chuong naw leiin Rajya Sabha Chairman Md. Hamid Ansari in zanita dingin Rajya Sabha inthung a sukchawl.
Court compound sungah bomb 2 a puok
KANPUR: Zani chawhnung dar 1:15 vel khan Distrit & Session Court, Kanpur compound sunga Canteen bulah bomb 2 a puok a, Court building sunga um hai a sukthlabar hle. Mihriem thi le hliem ruok chu an um nawh. August 6, 2015 ah Kanpur Bar Association (KRA) election a um ding a ni a, KBA member han an election nei dan ding an buoipui lai taka bomb hi a hung puok a nih.
Minister nuhmeiin a aiin mi an exam tir
BASTAR: August 4, 2015 khan Pandit Sunderlal Sharma Open University, Chhattisgarh hnuoia MA Final Exam nei a ni a, Chhattisgarh sawrkar hnuoia Minister pakhat nuhmei Shanti Keshyap chu Lohandiguda Exam Centre, Bastera MA (English) final exam pe ding a ni a. Sienkhawm ama aiin mi an exam tir ti hmu le hrietsuok a ni leiin hi University Vice Chancellor chun hi thil tlung hi inquiry thaw dingin Order an suo. Shanti in a aia mi an exam tir hi Kiran Maurya nia hril a nih.
Helpawl han BSF an lambun, BSF 2 an thi
NEW DELHI: Zani zingkar khan helpawl han J&K a Udhampur districta JammuSrinagar National Highwaya Udhampur town le Chenani town inkarah BSF Convoy an lo lambun a, BSF constable 2 an kap hlum a, BSF personnel 13 an kap hliem. BSF hai khawma an kaplet ve leiin helpawl pahni an kap hlum tiin senior Police Officer chun a hril. Hi thil tlunga hin BSF han helpawl pakhat a hringin an man a, mi 3 an hrentanghai khawm sansuok an nih tiin minister of state for Home, Jitendra Singh chun zanikhan a hril.
Himachal Pradesha Rel eksidenah mi 29 an thi
HARDA: Zani hmasa zan dar 11 vel khan Himachal Pradesh state capital Bhopal a inthawka km. 160 vela hla, Harsa district sunga Harda le Khirkiya inkara rel lampui an hraw suol leiin NagarMumbai Janata Express le Varanasi pana fe Kamayani Express hai chu Machak vadungah an tla tlla a, pasal 13, nuhmei 11 le naupang 5, an rengin mi 29 an thi a, midang 25 an hliem a, passengers 250 sansuok an nih. Rel pahni haia Rel pindan 21 vel vadung sungah a tla lut niin Central Railway PRO, Piyush Mathur chun a hril. Railway Minister Suresh Prabhu chun hi thil tlung hi inquiry thw dingin Order an suo bakah thina tuok sunghai kuomah zangnadawmna Rs. 2 lakh seng pek ding le hliem inrik hai thangpuina Rs. 50,000 seng pek anni ding thu a puong. PM Narendra Modi, President Pranab Mukherjee Congress President Sonia Gandhi hai chun thina tuok sunghai an sunpui thu le hliem hai hung dam vat dinga an ditsak thu hai an puong.
Lt. Governor kuomah files pelut lo dingin
NEW DELHI: Delhia AAP sawrkar chun Departments le Ministries tin hai chu, Police, Land le public Order hai thangsa lovin files danghai hrim hrim chu Delhi Lt. Govenor, Najeeb Jung kuomah thawn lo dingin inhriettirna a siem. Lt. Governor Najeeb Jung in ama chu “Government of Delhi” niin an hril a, Delhi CM Arvind Kejriwal ruok chun hi thil hi a pawm thei naw a, hi leia Governor kuoma files pelut lo dinga inhriettirna hi Law Minister Kapil Mishra in an suo a nih. Delhi sarwkar chu thlangtlinga um hai an nih tiin Kapil Mishra chun a hril.
Autorickshawa naute siea tlansantuhai man
TURA: July 28, 2015 nia Meghalaya statea East Garo Hills district sunga Tura town huop sunga Rongkhong Songgital hmuna Auto Rickshaw pakhat sunga an nau nuhmeite siea tlanhmang santu, Sujit Barman le a nuhmei Mery S. Sangma hai chu Police han an man tah. Sujit Barman hi Kathalbari khaw mi, Sericulture Department, Tura a thawk le Mery hi Songsak khaw mi a nih. Naute hi Holy Cross Hospital, Turaa an neizo sawtnawte hnunga Auto Rickshaw a siea an tlan hmang san nia hril a nih.
Lalit Modi chunga bail theilo ding warrant
MUMBAI: Indian Premier League (IPL) Chief hlui Lalit Modi chunga zanikhan Special Court in bail suok thei lo ding manna ding Warrant an suo. Lalit Modi chunga hin Prevention of Money Laundering Act (PMLA) hnuoia Enforcement Directorate (ED) in FIR an file khum a nih. Lalit Modi hi London khawpuia cheng, IPL television rights deal chungchanga pawisa cheng vaibelsie tel sukchingpentua intum a nih.
Bihara Lawng pilah mi 3 an thi
DARBHANGA: Bihara Darbhanga district sunga Kamala vadunga chun zanikhan mi 32 vel chuongna Lawng tuiah a pil a, mi 3 an thi bakah midang 2 an inhmang a, midang chu dam le himin vapang an inhlieu kai. PDS hnuoia subsidized ration lakna ding coupon sukfel dinga district headquarters pana an fe lai meka Lawng hi pil a nih. Tui hrat leia lawng hi pil niin SDO, Biraul, Mohammad Safhique chun a hril. Mithi 3 hai ruong lakdawk a ni ta a, mi 2 dang inhmang hai chu zawng mek an nih.
Army le Army inkaptuonaah sipai 2 an thi
SRINAGAR: Zani hmasa zan khan Jammu & Kashmir a Noorpora, Tadal hmuna patrollinga fe 42nd Rashtriya Rifles sipaihai chu an inhrietpaw naw leiin anni le anni an inkaptuo pal a, sipai pahni, Naik Mohan Bora le Lal Chanhlima Ghatak hai kap hlum le sipai 2 kap hliem an nih tiin Police thusuok chun a hril. Tadal hmun hi Hizbul Mujahideen helpawl hai chet inzingna hmun a ni a, helpawl insawntuo leia inkaptuo pal an nih.
Vyapam Scam le inzawma thi mi 34 an tling tah
NEW DELHI: Madhya Pradesha Madhya Pradesh Professional Examination Board (MPPEB) Scam or ‘Vyapam scam’ le inzawma tuchena mihriem thi chu Madhya Pradesh in information a pek dungzuiin 34 an tling tah tiin Minister of state for Home Haribhai Parathibhai Chaudhary chun zanikhan Rajya Sabha an hriettir. Vyapam scam le inzawma mi 34 thi hai laia 11 hai chu accident leia thi an ni a, 15 hai chu hrisel nawna leia thi, 5 hai chu mani inthat, 2 chu tuia tla hlum le pakhat chu a thi nasan hrietlo a nih tiin Mr Chaudhary chun a hril. Vyapam Scam hi CBI in an suizui mek a nih.
NLFT Cadre pahni an inpe
AGARTALA: Tripura a chun zaniknan Bangladesha inthawka hung tlandawk National Liberation Front of Tripura (NLFT) Biswamohand Debbarma faction cadre pahni selfstyled Sunil Mohan Tripura (35) le Jatanjoy Tripura hai chu Police headquartersah Tripura Director General of Police (DGP) K. Nagaraj hmaah AKseries Rifle 1, magazine 1 le a mu 16 bakah China siem Grenade 2 leh an inpe. Hieng NLFT inpe hai hi Bangladesha Chittagong Hill Tract (CHT) a inthawk hung tlansuok, Khanthlang fethlenga Tripura hung lut an nih. Sunil hi Dhalai districta Kukil Mani Para khuoa cheng kum 2000a NLFT zawm a ni a, Jatanjoy hi Gogindabari hmuna cheng kum 2008a NLFT zawm a nih.
China in thangpuina US dollars 300,000
BEIJING: Myanmar rama khawm tui a lien nasa hle a, a bikin Rakhine state, Saigaing le Magway Regions haiah tuilien hi a zuolkai bik a, mi 47 in thina an tuok pha ta a, mi 210,000 han harsatna an tuok pha mek. Tuilienna biel haia hin emergency puong a nih. China sawrkar chun Myanmar rama tuilien leia harsatna tuortuhai thangpuina dingin US dollars 300,000 zet a pek.
---------------------------------------------------------------------------------------------------------------
VAWISUN THUPUI
Lalpain, ‘Van ka thungpha a na, Hnuoi ka kepha innghatna a nih; In ieng angin am mi bawlpek in ta? Ka chawlna hmun khawm ieng am a na? Thilthawhai 7:49
Editorial
Bandh thaw changa thil thaw dan ding inhrilhrietna
Sawrkar kuomah thil ngen le nawr ei nei a, ei dit le beisei anga sawrkar ngaisak ei hlaw naw pha chun bandh, general strike le economic blockade tihai chu Manipur mi han hmangruo annawleh ralthuom angin ei hmang hlak. Pawl chi tum tum hai chau ni lovin thil ditum lo nuhmei suolluina, tuolthatna, ritlona le a dang dang a tlung pha leh Joint Action Committee (JAC) indinin, mipui inhriettirlawk lovin bandh ei thaw phut hlak. Bandh ti lo hmangruo le ralthuom dang annawleh thaw dan ding tha lem ei nei si naw leiin bandh bawk ei thaw nawk el hlak. Bandh Culture le Mob Culture hai hin ei lungril an hmin hne ta hle a nih.
Bandh neka thaw dan ding lampui dang ei hriet sinaw leiin bandh, general strike le economic blockade ti hai hi hmangruo le ralthuom takah ei la hmang pei ding niin an lang. A that nawzie le tawkpawi a hauzie chu a hretu le hmutu seng ei nih. Bandh le economic blockade ti hai hi ei la thaw pei le ei la tuok pei ding a ni leiin Bandh thaw dan chungthuah hin Awareness campaign thaw el ta inla a thanaw ding maw? Chuong a ninaw chun bandh leia chan le inhmangna el chau ni lovin thina hiel ei la tuok pha ding niin an lang.
State dang haia khawm bandh hi an thaw ve hlak. Amiruokchu, Manipur mi han bandh ei thaw dan ang leh hin chu an angnaw deu a nih ti inla ei hril suol taluo ring a um nawh. State danga mi han bandh an thaw changin Medical, electricity, Water Supply, Fire service, sakhuona thil, emergency thil, Media le nitin mamaw thil chi hran hran hai chu an inhuomsatir ngainaw el bakah BAndh in a huomsa ve naw thu an puonglang a, hiengang thil hai hi an dangsa ve ngai naw a, an inza hlak. Ei ni lai ruok chun a thu chun bandh hi chuongang thil hai chu a huomsa nawh tia ei hril hai khawm bandh ei thaw changin ei inhuomsatir hlak leiin bandh hi a hming a se zuol hlak.
Bandh thlawptu thenkhat hi chu bandh huoihawttuhai khawma tuokfuin hmu hai sienla chu hal le vuok an nuom el hlak ring a um. A san chu bandh in a huomsa ve lova an hril le puonglanghai an tawksa hlak leiin. August 3, 2015 khan nau nei dinga Car a phur le Hospital panpuia um, Oinam Ichal (24) w/o Sanatomba of Oinam Swambung chuongna Car chu Flyover, Imphal hmuna bandh thlawptu han an lo dang tlat leiin Car sungah nau a nei pha hiel bakah a pasalin a kutah hliemna a tuok pha a, kha thil tlung ang kha hmun dang le state dang haia a tlung ngai nawh; ei state a dingin a tawpna niin tlung nawk ta ngainaw sienla nuom a um. Kha thil tlung kha thil inzakum tawpkhawk, mawlna leia tlung a nih.
Hi lei tak hin bandh thaw ding hai hrim hrimin an Volunteerhai hi bandh thaw hmain thil thaw dan ding hai inchuktirin inhrilhrietna ‘Awareness campaign’ neipui hlak hai sienla nuom a um. Chun, bandh huoihawttu hai hriet phaklo mani le mani involunteer fawma bandh thawnaa thang khawm an um hlak a, chuonghai chu zurui le thil dang inrui, pawitawk pawitina nei lo anni nuom hlak leiin bandh huoihawttuhai hi thila hin an fimkhur hle nuom a um. Bandh thaw huna thil awm lo le mawinaw taluo thawtu an um hlak leiin bandh hming a suksiet el bakah bandh in thlawp a hlaw naw pha hlak.
Ei lungawinaw chang le sawrkar laka ei thil ngen nawr hrat ei nuom chang Bandh naw hlak chu a thaw dan ding tha lem ei hriet si naw a, Bandh hi ei la thaw pei ding le la um pei ding a ni leiin Bandh thua Awareness campaign nei hi ei thaw ding makmaw pakhat niin an lang. Hiengang thil hi bandh a um changin phairam biela chau ni lovin tlangram biela khawm a tlung hlak. Indem le inhrilse thei bik ding ei um naw a, bandh thaw changa thil thaw dan ding hi Volunteerhai training annawleh awareness hi veng le khaw tina nei ngei ngei chi a nih.


c: text/html

text:
Tuolsung
Chairman Election July 31-a nei ding: Presiding Officer dingin Pu Lalhmangpui
CCPUR: Joint Secretary, Tribal Affairs and Hills, Govt. of Manipur in July 27, 2015 nia thusuok a siem dungzuiin ADC/CCPur; ADC/ Senapati; ADC/Ukhrul le ADC/Sadar Hills haia Chairman ding thlangna (election) chu July 31, 2015 khin nei ning a tih. ADC Chairman election ding le inzawm hin CCPur, Senapat, Ukhrul ADC le Kangpokpi (Sadar Hills) haia DC hai chu Election Presiding Officer ding senior MDC recommended/ruot dingin Joint Secretary, TA & Hills chun an hriettir nghal bawk.
Hi dungzui hin DC,CCPur chun ADC/CCPur a Chairman Eleection-a Presiding officer dingin ADC/CCPur-a MDC hai laia a senior tak Pu Lalhmangpui Fimate, MDC/Parbung DCC a recommended.
DLCC Meeting nei; Dr Kalam sunna nei
CCPUR: July 28, 2015, 11AM khan BRGF Resource Centre, DC Office-ah DLCC Meeting nei a nih. Hi huna hin August 15-a India Independence Day hmang dan ding hriltlang a ni a, I - Day hmang huna hin Department tum tumin Stall an hawng ding, hmun 5-ah Welcome Gate siem ding; I- Day Blood Donation Camp buotsai ding bakah MDCs v/s DLOs team in football friendly match an inkhel ding tiin an rel. Chun, DLCC Meeting huna hin zani hmasaa Shillong hmuna thi India President hlui Dr APJ Abdul Kalam sunna neiin minute 1 sung to tawka hun hmang a ni bakah DC Office-a chun India Flag a ngul chanve-a khai a nih.
Inspection thaw a khap
CCPUR: Mini-Secretariat Complex bawl lai mek sin hrat lema a fe theina dingin tuta inthawk chun PWD officer kuoma inthawk phalna(permission) la hmasa lovin tu khawma complex bawlna inspection an thaw phal ni tanaw nih tiin CE, PWD/CCPur division chun order an suo.
HIV/AIDS Awareness Campaign hawng
CCPUR: July 28, 2015, 10AM khan District AIDS Prevention & Control Unit sponsored-na le LRRC huoihawtnain YMA Hall, Hmuia Veng-ah Dist. HIV/AIDS Awareness Campaign 2015 nei a ni a, Mr Lunminthang Haokip, IAS, DC CCPur in campaign hi a hawng a, Chief Guest in C.T. Lian Guite, MDC a thang.
C.T. Lian chun, insung harsa taka inthawka seilien a ni leia Ahmedabad-a Engineer inchuk, sum harsatna leia zantieng huna Vaimim le fakthei tum tum zawra, sun huna college kai hlak a ni thu, MBA inchuk dinga London-a a fena dinga khawm second hand dawr siema intodel a ni thu hrilin student hai ta dinga hlawtlingna dingin tumru le hun hmang thiem a pawimaw thu a hril. Awareness huna T. Benjamin, Dist. Superviser, DAPCU in HIV/AIDS laka inveng dan ding a hril.
Health Minister in PHSC a hawng ding
CCPUR: July 29, 2015, 10:30AM hin Health Minister Phungzathang Tonsing chun khuolliena thangin Pearsonmun-a PHSC building thar hawng a tih. Hi huna hin Mr Lunminthang Haokip, DC, CCPur functional president le Guest of honours in Dr. O Ibomcha Singh, Director Health Services le Dr K.Rajo Singh, Director, Family Welfare Servces hai thang an tih. Chun, vawisun 12:00Noon hin Mata khuoah PHSC building Health Minister hin hawng bawk a tih.
HSA in School visit an zo
CCPUR: HSA GHQ le HSA CCPur Jt. Hqrts in inchuklaihai hmakhuo ngaina leia Tuithaphai suna School tum tum hai kanna an nei chu zanikhan an zo tah. Zanikhan Rengkai Govt. H/S; North Eastern Children’s Academy; Mount Carmel, Stephen High School hai an kan. Chun, zani zantieng khan HSA GHQ le CCPur Jt. Hq. thuoitu han Saikawt MDC Pu Lalhrillien MDC tling lawmpuina Fat James (Multi-Cuisine Restaurant)-ah ruoi an kilpui.
Inbiekremna an nei ta a hril
CCPUR: Blue Star Academy-a inchuklai nuhmei sawisak hliem a nina le inzawma school khar a nina le inzawmin zani zingkar inkar khan pi le pu dana inbiekna neiin inbiekremna nei a ni tah. Inbiekrem a ni ta lei hin vawisun July 29, 2015 a inthawk hin Blue Star Academy chu hawng le ni dang ang bawkin kai nawk tang an ti tiin ei thu dawngna chun a hril.
-----------------
Curfew darkar 15 inthlazal nawk
IMPHAL: Zanikhan Imphal East le West district Magistrate hai chun an district pahni haia July 29, 2015 hin zing dar 5 a inthawk zan dar 8 chen, darkar 15 sung Curfew inthlazal nawk a ni thu zanikhan an puong.
Diarrhoea control fortnight hawng
IMPHAL: State Health Society, NHM/Manipur hmalaknain zanikhan Jubilee Hall, Regional Institute of Medical Sciences, Imphal-ah Intensified Diarrhoea Control (IDC) Fortnight hawngna hun hmang a ni a, hi huna hin Minister, Health & Family Welfare Phungzathang Tonsing; Health and Mission Director Dr Okram Ibomcha, Joint Director Family Welfare Services, Director AYUSH Dr K. Lokendro le RIMS-a Medical Superintendent in-charge Dr K. Lekhachandra Sharma hai chu chief Guest, functional president le guest of honour in an thang tawl.
Activa motor pahhat raw
IMPHAL: Zani zantieng dar 4 v el khan Khurai Telapati, Imphal East District ah bandh thlawptu han Activa motor an raw bakah bandh bawsehai in an suksiet pek leiin Police han mipui hnawtdarna dingin tear gas shell an kap khum.
Manipur student vuok
IMPHAL: July 26, 2015, 5:30PM vel khan Byrathi Cross, Kothanur, Bangalore ah Manipur student Thangkholim Haokip of Bijang, Manipur chu pasal 4 han an vuok hliem a, Hospital panpui a nih tiin KSO, Bangalore thusuok chun a hril.
Bandh in nundan pangngai a sukbuoi
IMPHAL: JAC Against the Brutal Killing of Sapam Robinhood pawlin darkar 38 Manipur Bandh an thaw chun nundan pangngai a sukbuoi hle. Bandh hin phairam bielah thlawp a hlaw hle. Imphal khawpui sunga khawm dawr, bazar, inchuknainhai khar an nia, Banks le sawrkar offices haia khawm thawktu kai an thlawm pha hle. Manipur le state dang inkara tlan motor le Imphal le District Headquarters inkara motor service hai khawm an an service tawl nawh. Bandh hin July 29, 2015 zan dar 7 chen a aw ding a nih.
-----------
Parliament Session ni 2 sung sukchawl
NEW DELHI: President hlui Dr APJ Abdul Kalam thi sunnain Lok Sabha le Rajya Sabha session hai chu ni 2 sung (July 28 & 29, 2015) khar a nih. Dr Kalam ruong hi July 29, 2015 in a piengna khuo Rameshwaram, Tamil Nadu a vui ning a tih. Hi hunsera hin ministers le MP tam tak an thang beisei a nih.
Chun, Zani zingkar khan PM Narendra Modi inrawinain Special Cabinet meeting nei a ni a, President hlui Dr APJ Abdul Kalam thi sunna an nei. Cabinet meeting chun Dr Kalam chu Vision Scientist, Nationalist indik tak le India naupa ropui, Peoples President a nih tiin resolution an passed.
Suma thangpuina Rs. 10 lakh seng le sin
CHANDIGARH: Zani hmasaa Dinanagar, Gurdaspur, Punjab-a Terrorist-hai chetna leia inkaptuonaa thi Police sunghai chu suma thangpina Rs. 10 lakh seng, Civil mi thi sunghai zangnadawmna Rs. 5 lakh seng, thina tuok sunghai sawrkar sin pek seng ding, hliemhai enkawlna sum seng sawrkarin a tum ding; Police thi sunghai chun kap hluma um Police hai pension hun chena an hlaw la thei zing an tih tiin Punjab Chief Minister Parkash Singh Badal chun zanikhan a puong. Chun, Bus driver, mi 70 vel hringna sansuoktu chu Independence Day huna chawimawina le Civilian gallantary award pek ning a tih tiin a hril bawk.
SP ruong a sung han an lak nuom nawh
KAPURTHALA: Zani hmasaa Dinanagar, Gurdaspur, Punjab a helpawlhai chetna leia thina tuok Baljit Singh, SP (Detective) ruong chu a sung han an lak nuom nawh. Baljit Singh nuhmei Kulwant Kaur chun an naupa Maninder Singh (24) le an naunu Parminder Kaur (22) hai chu SP rank sin le Tehsildar sin pekna Appointment Order insuo a ni hmakhat an lak naw ding niin a hril. Baljit pa hi Police ve tho, 1984 a kha helpawlhai kuta thi le Baljit hi a pa aiawa 1985 a ASI a lut tan a nih.
India rama Hep. B invawi maktaduoi 40
MUMBAI: Zanikhan “Prevent Hepatitis, Act Now” ti thupui hmangin World Hepatitis Day hmang a nih. World Health Organisation (WHO) chun India rama hin Hepatitis benvawna na mi maktaduoi 40 vel an um niin a hril. India ram thlangtieng bielah Hepatitis “E” a tam a, Viral Hepatitis in mîtliem natna an tlun a, Hepatitis B&C in thin natna le Chronic Hepatitis C chu Silent epidemic a nih tiin Dr Akash Shukla of KEM Hospital chun a hril.
Naga mihai chengna po po zawmkhawm
KOHIMA: July 27, 2015 khan Nagaland Assembly chun Naga mihai chengna po po Administrative Unit pakhat hnuoia um le zawmkhawm dingin resolution an passed. Hiengang resolution hi Nagaland Assembly chun December 12, 1964; August 28, 1970; September 16, 1994 le December 18, 2013 hai khan an lo passed ta bawk a nih. Chun, 12th Nagaland Legislatie Assembly 9th Sesson chun India sawrkar le NSCN(K) hai chu Ceasefire Agreement sunzawm nawk dinga ngen ding le sawrkar thlungpui chu Nagaland a inthawk Armed Forces Special Powers Act, 1958 hlip dinga ngen dingin an rel bawk.
Dr Kalam sunna ni 7 sung
NEW DELHI: Dr APJ Abdul Kalam thi chu India ram pumpuiah ni 7 sung July 27, 2015-Autust 2, 2015 inkar sunna nei ding le Central Govt. Office-hai chu chawl ni nawng a ta, India hnam puonzar a ngul chanve-a khai ding, hlimhlawpna thil hrim hrim thaw ninaw nih tiin sarwkar thlungpui thusuok chun a hril.
Virthli Online News Portal kum 5 a tling
SHILLONG: Technology leia khawvelin nasa taka hma a sawn lai meka chanchin inhrietpawna tha takel Virthli Online News Portal chu July 27, 2015 khan kum 5 a tling tah. Virthli thiltum tak chu mihai lampui indik kawkhmu a, inthlak danglamna tha tak inumtir (Ushering Change) a nih. Virthli Online News portal kum 5 sukhringna dinga sum seng tul hai petu Pu Ngamrothang Hmar, Chairman, NHAC (Assam) chunga le Virthli Android App tlangzar theina dinga thangpuitu Dr Chaltonlien Amo, Chairman, HAC le MLA/Tipaimukh hai chunga a bik takin Virthli chun lawmthu a hril a, Virthli burip le changkang lema siem pei a ni theina dinga thangpuina pe nuom hai ta dingin kawt a hawng zing bawk a nih.
Arunachal - ah JE leiin mi 1 a thi
ITANAGAR: Arunachal Pradesh state a khawm Japanese Encephilits natna hri an leng a, ni 10 liemta sung khan mi pakhat a thi bakah JE natna invawi mi 9 hmusuok an nih tiin Health Official thusuok chun a hril. Arunachal Pradesh sarwkar chun tulai hn JE natna hri inleng laka inveng dan ding Awareness campaign nasa takin a thaw mek.
CM candidate ni tum ta lo
GAYA: Bihar Assembly Election hung um dingah Bihar CM hlui le HAM President, Jitan Ram Manjhi chun CM candidate ni a tum tanaw thu zani zingkar khan Gaya hmuna a puong. An party sunga CM candidate ding chu Prem Kumar chau a hung ni ta ding a nih. Manjhi hin a chengnaina Press conference a ko huna CM candate ni a tumna a tawpsan thu hi a puong a nih.
AP CM hlui kum 4 le a chanve lunginah
NEW DELHI: Union Minister hlui le Arunachal Pradesh Chief Minister hlui P.K. Thungon (69) le midang 3 hai chu July 27, 2015 khan Special CBI Cout, New Delhi chun kum 4 le a chanve sung corruption case-ah lungin intang ding le Rs. 10,000 seng chawi dingin thiemnaw an changtir. Corruption case hi 1998 a mi a ni ta a, Rs. 2 crore vel an fakruk tia intum an nih.
Mi suomtu Police tehlem 2 man
SHILLONG: July 22, 2015 a Police Special Cell, Shillong nia inhrila Grace Khaute of Law- V-Sib, Madanriting chengna in va lut le dapa Rs. 1,20,000 le drugs ni dinga ring golden bur iemanizat laa suomtu, Kynjai Kshair of Risa Colony, Fruit Garden le Teiborlang Diengdoh of Laitumkhrah, New Colony hai chu zani hmasa khan Police han an man. Mana um hai hi Police ni lo, Police tehlem an nih tiin Police chun an hril.
-----------------------------------------------------
VAWISUN THUPUI
Insawp unla, insukfai ro, ka mithmu phak nawah in thilthawhai hi a suolna chu sie hmang ro; suol thaw thaw el hi ma ta unla, thil tha thaw inchuk ta ro; - Isai 1:16
Editorial
Pasal seng seng, Nuhmei seng seng
Pasal seng seng, Nuhmei seng seng chu ei tawngbauin ei lo ti hlak. Amiruokchu, pasal seng seng, nuhmei seng seng annawleh Pa seng seng, Nu seng seng hai hi inthlau takel ei lo nih. India President sawmpakhatna Dr APJ Abdul Kalam natlawkna nei der lova Shillong hmuna a hang thi el khan India ram mipuihai lungril a thawng hle. Mithiem filawr bik, mivar, fel le tha ei hang chan el ta hi a pawi ei ti seng a, a thina hi lungril takin ei tuornain ei sun tawl hle. India sawrkar ngei khawmin a thi hi an pam a, an zanain ni 7 sung zet sun dingin a puong a nih. Inpam le inza a um a, sun tlak pasaltha a ni hrim a nih.
Dr APJ Abdul Kalam hi pa mei mei chu a lo ni naw tawp el. A chanchin tha, a ropuina le inza a umna hai hril le ziek seng ruollo a ni a, Awards le Honours a lo dawng tlangpui hai chu, Kum 1990 in Padma Vibhushan,1994 in Distinguished Fellow, 1997 in Indira Gandhi Award for National Integration le Bharat Ratna, 1998 in Veer Savarkar Award, 1981 in Padma Bhushan, 2000 in Ramanujan Award, 2007 ah King Charles-II Medal le Honorary Doctor of Science, 2008 ah Doctor of Engineering (Honoris), 2009 in Honarary Doctorate, Hoover Medal le International von Karman Wings Award, 2010 in Doctor of Engineering, 2011ah IEEE Honorary Membership, 2012 in Doctor of Law (Honoris Causa) le 2014 ah Doctor of Science.
Avrul Pakir Jainulabdeen Abdul Kalam hi Oct. 15, 1931 khan Tamil Nadu State a Rameswaram ah sungkuo naran a inthawk piengin, a pa chu Lawng khaltu a nih. An sungkuo ta ding le a lekha inchukna dingin hun iemanichen Chanchinbu semin an hlaw a, inchukna tieng Physics le Aerospace engineering a nih. Kum 2002 khan India President dinga thlang a ni a, President sin a chel hma hin DRDO le ISRO haiah Scientist le Science Administrator sin hai a lo chel bakah 1998 a India ramin Pokhran a nuclear a ensinnaa khan technical le political tieng mawphurna pawimaw tak tak a chel a nih.
A thilthaw that, a thiemna le varna hai leiin ‘Missile Man’ a inthawk ‘Peoples President” tia ko a hung nih. Ama Presiden huna khan BJP an sarwkar a, BJP chau dit le lem thei ni lovin Congress party ta ding khawma dit le lem hlaw a nih. Ngaisang a um em emna dang pakhat nawk chu India ram le mipuihai ta dinga an pumpekna hi a nih. A hringnun pumpui a sung le khuo le ama ta ding ni lovin India ram le mipui ta dingin an hlan a, nuhmei khawm nei lovin a damsung nihai po po a hmangzo thak a nih. Chawimawi le inzatlak a va ni ngei el!
Dr Kalam a inthawk hin entawn ding le inchuk ding ei hau hle. Ama thina chun India mipuihai lungril a thawng a, a thi hi ei tuornain ei sun hle. Nang le kei ei thi huna hlak tuhai hrietfuk rak ei ni awm si nawh. Pasal seng seng, Nuhmei seng seng, mihriem seng seng ei lo inthlau ngei de!
India rama ding chun ei PM hlui Indira Gandhi, Rajiv Gandhi, Mother Teresa etc hai thi nihai khan chu India ram chau ni lovin khawvel ram pumpui a fangsuok a, khawvel hi a ngui ruoi el a ni kha! Mi tha le mifel hai hi chu an lo hluin an lo va ropui ngei el! Hieng mi ropuihai thi ang hin ei ni rawi chu ei thi huna ei ropui ve naw ding a nih. Amiruokchu, mani phak chin tawkah chun ei hlu seng tho ding a nih. Mi ropui haia inthawka ei inchuk ding chu thiltha thaw hi a nih. Thiltha thaw hi nghawk der lova thaw pei ding ei nih. Thil dang chu a taluo a um hlak a, thiltha thaw ruok hi chu a taluo um thei lo a nih.

robotstxt: allowed

filter: keep


text:
~ Dr. Janet Thiek Stephens,M.D, Specialist,Medicine Dept, SDNH,Delhi
Tulai Delhi khawpui le hmun dangdanga hai thokang se leia natna-DENGUE le MALARIA khuosik leia na an um ţan tah a. India Hmar Sak mi ngei khawm tukum Delhi le Bangalore ah Dengue leia hringna chân ei um hiel an tah, a pawi khawp el. Hieng natna hai hi mani invêngṭhat chun ei him thei anih. Dengue a na hi India Hmar Sak –Guwahati, Imphal, etc, tieng khawm hmu ding an um ve ṭan tah anih. Ei sung le kuo vêng tienga um hai khawm hi natna hi inlâu el lo a, ṭha taka inenkawlchun dam thei ani zie le Dengue leia damnaw nazawng Thisen/platelet pek an ngainaw zie inhrilhriet a ṭha.
Tulai Delhi khawpui le hmun dangdanga hai thokang se leia natna-DENGUE le MALARIA khuosik leia na an um ţan tah a. India Hmar Sak mi ngei khawm tukum Delhi le Bangalore ah Dengue leia hringna chân ei um hiel an tah, a pawi khawp el. Hieng natna hai hi mani invêngṭhat chun ei him thei anih. Dengue a na hi India Hmar Sak –Guwahati, Imphal, etc, tieng khawm hmu ding an um ve ṭan tah anih. Ei sung le kuo vêng tienga um hai khawm hi natna hi inlâu el lo a, ṭha taka inenkawlchun dam thei ani zie le Dengue leia damnaw nazawng Thisen/platelet pek an ngainaw zie inhrilhriet a ṭha.
‘Dengue’ hi virus hrik lei a nih a. Hi virus hi chi 4 a um. Hi hrik hi thokang chikhat ‘Aedes’ in a pâi a, mihriem hi natna lo invawi lai a sê hnungin, mihriem dang a sê nawk pha leh, natna a hung siem hlak a nih. Hi thokang hi, ‘Tiger mosquito’ ti khawm a nih , a san chu, a pum le a kê hai a ţiel leiin. Thokang hi an intuia inthawka an puitling chen sûng hi ni 7 vel a nih. Tui faiah an intui nuom a. In sung, mihriem chengna hmun, thimtham lai an cheng nuom a,tui tlâwmte intlinga hai an intui thei a nih. Chuleichun, in kawlvela tui intling- cooler, bêl, flower pot, plastic no/ bag, motor tyre, hmunhnawk intling, inchunga tank, inbawlna hmun, etc a hai hin an tam a. Ruosur zo hin an pung nasa hlak. Sun lai mihriem an sê nuom hlak bawk a nih, abiktakin zingkhawvar inṭan le zantieng khuo inthim tâwmin.
Natna inlang dân tlângpui chu hienghai hi annih-
1. Khuosik ni 2 a inthawka ni 7 vel chen .
2. Lu nâ , mitmu nâ, pangkham,ru le chang nâ.
3. Pang a hai chi te te a sen (rashes) hung um.
4. Hnar, bau, zun, pang a inthawka hai thisen a suok thei a,rîl a thisen pût leiin êk khawm a dum thei a nih. Nuhmei hai chu an thi pût a tam thei bawk a nih.
5. Phing na /mar (hihi tam takin an nei tlangpui), luoksuok,thuokinsam, (Hieng hai hi khuosik a inthawka ni nga na vela inthawkin a um hlak).
6. Luhai, khuomuol hrelo, Blood Pressure in hnuoi, so them mumal theilo, thlan suok rakrak, etc
Mihriemin a vawikhatnaa a nat hin Viral Fever pangngai angin a na a, thisen suok, BP in hnuoi, ti hai a nei ngai rak nawh.Virus chikhat an vawi ta chun,hi virus vek a inthawk hin hmatieng peia dingin a him thung anih.Nisienlakhawm, Virus dang an vawi nâwk pha hin , a taksâah a hmaa, antibody lo um ta sâ le tuta virus lut thar hin reaction an nei a. Hileihin Platelet , ei taksâa thi suk chât tu , a suk tlâwm a, nuoi khat nekin a hung tlâwm hlak a nih. Platelet hi dân naranin khuosik a inthawka ni 3, 4 hnungah, a tlâwm ṭan hlak chau a nih. Amiruokchu , Platelet hi darkar 6 danah an siem thar nâwk pei a, chuleichun mi tlâwmtea chau Platelet hi an hnuoi vieuin ,miṭhen tlâwmteah thisen a pût/suok hlak chau a nih. Hi baka hin, thisen zâm a inthawkin Thisen tui(Plasma) a pût a, Thin , Mît (gall bladder), Chuop, etc hai an vûng hlak bawk a nih. Hi lei hin thisen zâmah thisen tak a tam ta lem a, Thisen tak(Haematocrit) level a hung in sâng a nih. Thisen zâma hin tui (Plasma) a tlâwm tâk leiin, BP a hung in hnuoi a, so (Pulse) khawm them mumal thei loin a um hlak anih.Ei hriet dinga pawimaw pakhat chu Dengue a Lo Na ta sâ hai khawm kha ,Virus Chi li an um leiin,an na nâwk thei anih.Dengue ahin Platelet hai sinthâw(function) -thisen suk chât sin khawm hi a sukbuoi leiin, Platelet inhnuoi rak naw sien khawm , taksâ a inthawkin thisen a pût thei tho anih.
Khuosik ni 2 vel a re hma le a re hnung ni 3 vel chen hin, thisen zâma inthawkin plasma hi a pût dawk nuom a, platelet count khawm a tla hnuoi hlak bawk leiin khuosik a re hnung ni 3 vel chen, Platelet count le Haematocrit nitina en a ṭha.Dân naranin nat sûng hun hi ni 2 a inthawka ni 7 vel chen ani tlângpui. Hi natna a inthawka damsuok zo hnungin kârkhat vel chenin mihriem a suk châu/zawi em2 thei anih.
A. INENKAWLDAN-
Dengue fever sukchieng na hi MacEliza test a nih a. Hi test hi khuosik inṭana inthawka ni 5 hnunga thaw ding a nih. Rapid Antigen Test khawma khuosik inṭantir a inthawka ni 5 chen thaw ve thei a nih, anachu, hi test hi virus dang leia natna a khawm a positive thei tho a nih(false positive).
Dengue virus thatna dingin tu chen hin damdawi le vaccine hmu suok ala ni nawh.Thingfanghma hnâ/ kêl nenetui,etc mitamtakin anin hril hmû chu Dengue ahin a ṭangkâina scientifically research a proved ala ninaw bawk anih. Platelet count 20,000 /cumm chen a ni khawmin, BP a pângngai a, thisen a suok/pût naw chun, iengkhawm inlâu ding a um nawh.Amiruokchu, platelet 1 lakh vel a inthawka 50,000 vêla a hung tla hnuoi dâwr , annnawleh thisen taksâ a inthawk a pût/suok le BP an hnuoi chun ṭhataka monitor( enkawl) a ngaia, hospital pan vat a ṭha.
1. Um hâdam a pawimaw.
2. Pang suk deina dingin –Paracetamol (500mg) puitlingah le naupangah 10mg/kg body weight darkar 6 dana pêk thei a nih. Puon deia pang po2 lu chau niloin dep ding. Aspirin, combiflam, etc fâk lo ding.
3. Oral Rehydration Solution (ORS), tui, thei tui, etc thei ang anga dâwn ding.
Hienghai hi a um chun Hospital pan vat ding:
Khuosik insâng taluo, khuosik lai zing / khuosik re hnunga Phingna dam thei lo, inluok nasat leia châu, taksâa inthawka thisen suok/pût, pang chite tea hung sen(rashes), khawmuol hrelo, inthlan nasa, zun a tlâwm, lu inhai, thuok insam, khawsik nihnih, nithum vel a re hnunga khawsik hung um ṭan nawk, kei(seizures)etc. Abiktakin, naupang Dengue ana hai hin an natna an hril fie thiem ngâi naw leiin, chîktaka nu le pa le puitling haiin enkawl le ngâiven a ṭha.School khawm an khuosik a re hnung kârkhat vêl bêk inchâwl hâdam tir a ṭha.
Dengue leia complication hai- Platelet tlâwm leia Thisen pût le Thisen zâm leak nuom leia inthawka-BP inhnuoi le thin,mît,chuop invûng leia phingna êm2 / luoksuok êm2, thuok insam ,hai hi Khuosik a re hma ni2 a inthawk le a re hnung ni3 vel sung hin dân naranin a um hlak leiin khuosik a re tah ti lei ela ngaisam ding ani nawh.
Viral fever pângngai angin a tam lem chu kâr khat hnungah an hung dam el hlak anih. Mi tlâwmte a chau complications hai hi a um hlak anih.
B. INVENG DAN-
1. Tui intling, hmunhnawk reng reng pei ding kâr khat ah vawikhat bek.Cooler, bêl, no, bottle, par bêl, tyre,etc a haihi enkai ngun a ṭha tui intling a um le um naw. Cooler hmang lo a ni chun, in ruok ding.
2. Tui intling pei thei lo chu thau (oil) eg. kerosene, petrol, hair oil, cooking oil- thirhâihaw hnih kârtin vawikhat sung ding. Annaw khawma, Temephos granules thirhâihaw khat kârkhatah vawi khat thlâk ding.
3. Thokang sê laka in vêng fimkhur- Thosilen hmang ding sûn le zanah, cream(odomos)pang inlangna(exposed parts) ahai nâl ding , coil, electric liquidator(all out, etc) hmang ding, zakuo ban tluon hak, kekawr tluon bun,etc.
4. Thokang insûnga an lût nâwna dinga kawtkhâr, tukvera hai lên(net) zar ding.
5. Thokang thatna dingin Spray (Hit, odomos,etc) hmang ding.
6.Mosquito racquet or mosquito zapper(China suok) khawm hi thokang thatna ding chun a ṭangkai ve khawp el.
7.Tuisiekhâwlna(Water tanks/Overhead ) tanks hai det deua sîn ding.
8. Damnaw enkawltu/kan tu, hospital a sinthaw Doctors, Nurses, etc hai invêng ṭhat le fimkhur a ṭha. Asanchu,Hospital tam lema a hai hin Aedes Thokang hmu ding an um el bâkah, damnaw haiin Dengue hrik/ virus an pâi bawk leiin.
Malaria leia khuosik khawm hi thokang chikhat Anopheles se a inthawk bawk anih.A hrik hi protozoa chi 4 a um a-chuong hai chu P(Plasmodium) vivax(PV),P .Falciparum(PF),P,Malariae le P.Ovale annih.Delhi le a sê vêl ahin chu PV a tam tak a, a dawtah PF anih. Tukum khawm hin Delhi ahin PV le PF a khuosik an um nuol tah. Northeast tieng ruok chu PF le PV a um ve2.Malaria hrik thatna ding in damdawi a um leiin ,in enkawl vat a ṭha.
Hi natna inlang dân tlângpui chu – taksa in dei a hung ti phawt a(cold stage), chun sikinhning(chills) in a hung um a, chun ,pang a hung sa ṭan nâwk a(hot stage),chu zo phât leh thlantui in a buok hlak anih.Khuosik hi dân naranin PV Malaria a chu hunbi neiin an lang hlak. PF Malaria a hin chu khuosik hin hunbi a nei chuong ngai lêm nawh. Hieng baka hin, lu nâ, um inhawi lo,pangkham, luoksuok, lâ(spleen) le thin(liver) a hung sâwt chun a hung lien hlak.PF Malaria lem hi chu a thawk hrât a,inenkawl vat naw chun, thluok,kal,etc a tawk thei leiin ngaitha lo a ţha,thîna khawm an tlun vat thei anih.
Mihriem thisen zâma ahin Red Blood Corpuscles(RBC )a um a. RBC sunga hin Haemoglobin a um nawk a.Hihi, ei taksa bung hranghranga Oxygen petu anih,hi lei a mihriem ei hring/dam anih.Malaria hrik ,abikin PF hin , RBC hai hi a suk kawi a, Haemoglobin khawm hi a suk kawi bawk anih.Hieng lei hin, Haemoglobin a hung tlâwm a, Malaria invawi hai hi enin an da a,a ṭhen lem chu thisen pek khawm an ngâi hiel hlak anih. Haemoglobin kawidar leiin Mîtliem (jaundice) a um thei a.Thin a tawk lei khawmin Mîtliem (jaundice) a um thei bawk anih. Mi tamtakin MALARIA LE JAUNDICE hi natna dangdang sawnin, Malaria damdawi fa loin , Jaundice hi an enkawl hmasa lem hlaka. Hileihin, tamtakin hringna an chân pha tah anih. Thluok a tawk leiin khuomuol hrelo, kei(seizures), ṭawng invâi,etc a um thei bawk a.Kal khawm a suksiet thei bawk leiin, zun hai a hung tlâwm a, taksa a toxin(taksâ le thisena hnawksak/bal) hai zunah a suksuok thei tak naw leiin, thuokinsam,pang invûng,khuomuol hrelo,etc hai a um thei anih. Hieng hai hi a um chun Hospital hnâi tak pan vat a ţha.
PV hrik hi Delhi le a sê vêl ahin chu Chloroquine in a la that theia, course kima fak ngei ding anih. Hi baka hin, a hrik a bo fel vawng na dingin Primaquine ni 14 sung fak ngeingei ding anih.PF a ruok hin chu Chloroquine hi a thawk ṭhatnaw leiin, damdawi chihni vel bek fak kawp a ngai hlak.India Hmar Sak a ruok hin chu Chloroquine hi PV ah a thawk ṭha nawh.
Hieng natna a tawizawnga ei ziek lang hai hi ei chêngna insûng,tuol,office,school,mani sinthâwna ,etc, hmuna hai Thokâng pungding ei khap ṭha phawt chun hi natna hai laka inthawk ei him thei anih. Mitin fimkhur seng ei tiu.


text:
CCPUR, July 16, 2016, Virthli(ONP): July 16, 2016 sun khan darkar 5 sung hun hmangin Hmar Peoples' Convention (Democratic)/HPC-D (Chairman pawl) chun VTI Auditorium, Rengkai, Churachandpur hmun ah an pawl thuoitu le Consultant/Political Adviser hai bakah Hmar hnam sunga pawl tum tum hai leh inrawnkhawmna (Consultative Meeting) an nei. Hi huna hin hnam sunga pawl tum tum hai chun HPC-D (Chairman pawl) in Kum 30 sung zet hnam an lo invakvaipuina chu hrietpuiin hnam ta dinga an hma lo lakna hai chu an thlawp thu le Mizoram sunga Hmar Movement fe meka HPC-D (Chairman Pawl) hmalakna an ringzo tawk thu an puong. Hi huna hin Hmar Inpui Gen. Hqrs le a hnuoia mi pawl tum tum HCLF, HYA, HSA, HWA, HACS, HNU, HAA, DHWA, HKI, HMARTOB le a dang dang hai an thang a nih. Tuhin Mizoram sawrkar le HPC-D (Chairman pawl) hi inbiekna nei ngei dinga remruot mek a nih a. A hun ding ruokchu hrietna le hrilchiengna a la um hri nawh. Hun sawtnawte ah an inbiek vat tah beisei a nih. Hmatiengah hienganga inrawnkhawmna (Consultative Meeting) hi nei nawk pei ning a tih tiin HPC-D (Chairman pawl) thuoituhai chun an hril.
- LRS Puruolte
- LRS Puruolte


text:
Rev. D. Kip Thian Pau (USA)
(1) Ei Sizang mite sia 1904 khawng lai mihing tul (10) phazo hi ci Mangkangte tepteena om zo kasap 2005 ciang Sizang kampau/Sizang misimna a kivawt ciang tul (10) ma kipha bek thong hi. (Hi research file teng sia US ka pai tu ciang Rev. Vum ka aap a, YSBC minister room sungah taw kal in kikoi hi. )
(2) Sizangte sia minam khat hi ci veu in ih kingaisun hi. Sya Thawng Khua Hau te, Bo Khup Za Thang te ii ih khang simna laibute sung ih et ciang ih minam sia “Zo” pan veu in kipan hi. Tua ahiciang ih minam min sia-“Zo” vei hizaw bana ziam? Sizang sia minam min hi ngawl a, Ciimnuai ah ih teen lai “Si” tui ii a zaang ah ih teen hu in ih nga min hizaw veitam. Tua hun laitak Si tui ii a zaang ah a teang teng sia Sizang kam pau ngawl pawl khat zongh kihel ci bang hi. Tua ahi ciang sia “Zo” minam kihi a, ih pu min sia Thuan Tak (a) Suan Tak hizaw bang hi.
(3) Tedim ngam ah “ZO” minam ka hi a cite pawlkhat ii lai at te ih sim ciang “Zomi” sia Tedim ngam sung om Tedim kampau teng bek veu huam bang hi ka sa a ngaisuthuai pawl khat om ka sa hi. “Zo” ih ci thong sia a saangna a votna cina hi a, minam min ahi takpi tu ziam? Ih pu ih pa mite en leang min khat bek om ngei ngawl a, min nii hi hamtang zaw. Tua ahiciang “Zo” sia ih pu selawnte min ih heak nawn ngawlte “Zo” po ci thathong ih hi bana him. “Chin” sia koisung pan tatak kipan ci ih heak vakek ngawl hang Kawlte Mangte theampo, leitung theampo ii hong tepteena ahi ciang ih minam min sia “Chin” ma bulzaw thong bang hi sa ing.
(4) Leitung mipilte ii minam a khen ciang, vun meal (skin colour) taw kikhen a, nam thum bek om sak hi. Tuate sia a vom, a kaang le a san hi lel hi. Tua ngawl sam om dan mul om dan taw zong kikhen thei si lungu om dan taw zong kikhen thei si ci khawngte zongh ih za ngei hi. Ei Asia mi peuma sia Mongoloid a kicite sung ah kihel siat hi hing .
(5) Chin or Zomi a kici te theampo te ii ih kimat theina khat sia ih kam hi bel hi ci in ka mu hi. Tua in ih paubul bel ahi PU, PI, NU, PA, U, NAU, VOK, AR or AK . . . . ci bang ih kampau bul teng kibang hi. Tua kampau bul a kibang teng sia tu lai tak Kawlngam sungah Tonzang pan kipan Paletwa dong, Asho Chin te Yaw le Tasungtate (Thi Lin sang ah om) te theampo le Lusei, Kuki, Paihte theampo sia “Zomi” or “Chin” ki hi siat hi.
A tungah ka at bangma 2005 kumYSBC le SRBA Evangelist Department taw ka vawt khop uh Sizang kampau mihing tul (10) kiim bek ih phak thong ciang khua ngaisut huai tam peuma ka sa hi. Tasia sung pan Sizang mi hi napi Sizang kam a pau thei nawn ngawl (Kam amh) sia 400 bang kipha zo hi. Kawlngam thengsate ii a tate sia eima kam a pau tu sangin Kawl kam a pau tu nuamsa zaw zo hi. Sizangte sia a ngamleak te ih hi bangma “Zomi” or Chin minam sung pan Kawl a suak a tambel pawl hi tu ka um hi.
2009 kum SCC Annual Magazine sungah Thawng Lam Mung ii “Vantung te Eakkha thai ee” lai nguicing page 11 na ah, a at bangma in ih tawm kawm pan leitung ngam theampo ah ih kithethaang lalai hi. Tu laitak a Sizang ngam sung pan a khangte ii lampuina ahi lai YSBC ngangawn ah ih Sizang kampau maan nawn ngawl tu kithoai zo hi. Teengat na phone taw ngual ih pau pui tu ciang “Kua paupui nuam ni ziam? ih ci tu hi kasap ” Akua taw pau tu ni?” ci a Kawl te pau zakdan sia kizui tha paih zo hi. Hi lai ka at mahiat suapui Ngo Cin Thawng (US) ii kampau ih thupisak tu le Sizang mi ih hina koibang ciamtee, he thei tu ci sia le keima zongh in ka tate Sizang kam ka pausak zo nawn bua a ci thu mail sung pan ka sim tha hi. Tasia bangma kei zongh ka tate a khan laitak ka omna ahile a nu kam (Mother tongue) ahi a nu kam na hong zo zaw paih hi. Tua zawk Yangon ka thet uh ciang ka tapa a no zaw sia YSBC Sizang kam sinna khal hun sia paisak lei kasap a ngualtam Sizang patangte na Sizang kam sin kul bo ngamdang paina kizangh thei bo ci a, na khalkho sua lalai hi. (Keima ka kihe nepna pan Sizang kam sang Chin mi a tam zaw ii zak kam Falam kam pau thei lei zam ka ki ci hi)
Tu ciang ka tu pa Pau Thian Mung sia kum li pha ngawl lai kasap a nu kam Falam kam sangin Maangkam pau tu bebek uuk zaw paih leleau hi. Sang zongh kaa thei ngawl lai kaleisap Maangkam nuamsa tuak zaw paih thong hi. Tua hile ka tuu selawn atu ka ngaisut ciang Sizang kam ci thada Chin kam khat papo sia pau thei nawn ngawl thei tu hi ci sia ka phawk hi. Tasia ni ciang ih tute ngual pawl in Chin ih hi le Sizang ahi bangbang ciamtee sak (identity ) neisak thei tu hi ziam ci sia tu hun laitak ih ngaisut mama tu thupi ka sa hi.
Kawl ngam a suak ih hi ciang Kawlngam sung nuntak nuamzawna po ih tai, ih peam tu ma hi. Ih ngam ki ukna pha ngawl, nuntakna haksa ahiciang ngamdang ih tai, ih peam nop tu ma hi. Kuama khaam thei om bo. Tua ahiciang tu zo kum (100) ciang Sizang kampau tul (10) ih pha zo lai katawm.
IH KAMPAU A BO NGAWL NATU
Tu laitak a Sizang kam a pau thei laite ii tu le tate, ih lai kepna, kam sinna laibu ih vawt memeang tu kisamh hi. Ka sua pui nu Ngiak Za Neam zongh US a tapa kung a thet ciang Sizang kam a thupi hunlam hong phawk a, YSBC hong ko ciang YSBC Culture and Publication Committee te in vaipuak in kinei a, kam sin natu in Sizang, Kawl, Mang a ki thua Bo Sing Za Nang in kivawt sak a, bu 300 ki print hi. Tasia taw Sizang kam sin nuamte sin kik thei tu deina ahi hi. Tasia a masabel ahi ciang kicing ngawl tu ahikom a kicing zaw puato lai tu a, ih tate ih sinsak tek kul tu hi.
Email sung ka mu pawlkhatte sungah, ei mi zaw hiatte in ih tate eima kam pausak zo ngawl ih hi hang ih suapui, Falam, Tedim le Halkhate in amate kam veu pausak zo thei ahi ciang ei zongh ih tate Sizang kam a pau thei natu sia nu le pate in vaipuak thupibel in nei leang pha ngawl tu ziam?
SIZANG IDENTITY BO NGAWL NATU
A tungah ka at nungsang thu a niina en kik leang ih pupi sia Thuan ‘Tak hi a, ahihang pawlkhatte in Suantak in kiciamtee hi. Tedim ngam sung bek hi ngawlin India ngam sung dong ah Sizang sangin Suantak a zangh a, Sizang mi taangin a kiciamtee ih Identity khat a na hi nginge hi. Suantak sia ih identity in zangh thei thong leang ih Sizang mi bup zongh huam zawtu bang khat hi ka sa hi.
Tua ahi ciang ih minam bo ngawl natu sia Family name ah Suantak or Thuantak zangh tek leang pha ngawl tu ziam? Mangkangte ii thupi sak ngawpna hi buana ve ahitazong ih minam tepteena last name a Suantak or Thuantak sia zangh tek leang a pha ka tawm maw ci sia kong Introduce nuam hi.
SIZANG LAI
Sizang lai sia 1891 kumin Captain Rundal in hong pat sak hi ci in tepteena te ih mu thei hi. Halkha lai sia 1894 kum in Major Newland in na pat sak a, tua zawkciang Tedim le Falam sia America misionary te ii a na pat ahi hi. Khamtung ngam theampo pan a masa phitbel lai a kinei sia eima Sizang lai na hi nginge hi. Tuate tu ni dong ciang tetti in ih mu thei tu in Capt Rundal ii hong vawt sak Sizang lai simbu sia 1891 kum, Chin Hymn book sia 1914, Matthew lai thiang tho bu 1916 kum le Sya Suang Khua Kam ii Sizang laisin bu 1924 kum te zong tu ni dong ciang kimu thei lai kinei tek lai hi. Ci nopna panin Mangkang kumpi ngalkap te le Sangmangte in Sizang lai sia advance mama in hong patsakna thu ih mu thei hi. Banghangziam cile ei Sizangte sia lai he nuam a kivak vealvul hi tana Mangkangte, Sangmangte zongh in eima lai sia hong favour masa hi tuak hi. Ahihang eima in kizom zo ngawl ahikom ih lai sia hong thimthu pian a, ih Lai Thiangtho bu zongh 2005 khawng ciang kinei zo pheang hi.
Ahitazong tu ni a SRBA lampui te hanciamna le eima tek hanciamna hangin Khuavak Magazine, SCC Magazine, Siyin Green Group te ii lai hawmte, The Siyin Baptist, Nisim thaa an, Thupha Daitui ci le a dang tatuam laihawm laibu hong khang tato a, ih lai zongh tam ma khangto ci sia kimu thei hi.
SIZANG KAM HOLY BIBLE ET KIKNA TUNGTAWN
SRBA vaihawmna taw Siyin Bible Revision Committee sungah Chairman vaipuak taw 2010 July tha khawng ka kipat uh sia US ka pai ma dong New testament le Proverb, Psalm teng a hampi ka na man thei uh a, tu laitak sia et ciankikna nei saan laitak ahi hi. Tua Lai Thiang tho et kikna pan ka mu le ka phaw thu in:
(1) Ih Lai Thiangtho bu sia ih vawt maksak lai proof et cian kikna phatak kivawt man ngawl lai ahikom ih etkik hamtang tu a kul tatak a hina
(2) Ih Lai Thiangtho bu sia ih kam thuk, ih taangh kam dong ah ih lai kepna ahi hunlam
(3) Ih lai atdan ih lai ngualdan a phabel a sua thei natu Lai Thiangtho en kik teng in mu singseng ahikom amate teng lampui a ih laisim bu le ih lai taw kisai Gramer laibu khawng hong vawt suak vet natu vaipuak pia leang pha tu
(4) Ih lai ih upgrade thei natu hi Lai Thiangtho en Commiitee le lai atdan hong pua tu Committee te sia a kilawm bang sum le paai thungetna taw a dang teng in ih panpui tek tu pha tu in ka um hi.
THU KHUPNA
Hi lai nguicing ka atna sia Sizang mite ngual kawm ah tangciak a ih bo ngawl natu, ih tuu ih tate Sizang mi a hina teptee thei tawntung natu eima tek individual in. khangto bek ngawl a, minam bup a ih thukhat thei natu ngaisutna taw ka at ahi hi. Tua hi a, hi lai a sim theampo in Topa ompuina le tel thiamna taw nong simsak thei tek tu uh in hesuak kong ngen hi.


text:
Vawiin khan Lawngtlai DC Conference Hall-ah Addl DC Pi Ethel Rothangpuii MCS hovin Lawngtlai District-a NLUP hlawhtlinna hrang hrang pho chhuahna tur NLUP Kutpui (Fair-cum-Exhibition) buatsaih dan tur rel a ni.
He hunah hian NLUP line department tin atangin officer-te an kal khawm a. Thut khawm kaihruaitu Pi Ethel Rothangpuii chuan NLUP Kutpui buatsaih tur chungchanga NLUP Implementing Board (NIB) duh dan leh ruahmanna awm sa te a tarlang a. Line department-te chu Kutpui hlawhtling tak hman a nih theih nana theih tawp chhuah turin a ngen nghal.
Lawngtlaiah hian NLUP Kutpui hi June ni 13 & 14, 2018 (ni hnih) chhung buatsaih ni se, tih a ni a. He thut khawmah hian a hawnna leh kharna hun hman dan tur bakah, Kutpui neih chhunga inpho dan tur te sawi ho a ni a. A hmunhma leh thil tul dang buaipuia lo en fel turin mawhphurhna hrang hrang inbel a ni bawk.
NLUP Kutpui hi NLUP hlawhtlinna pho chhuah nan district tina buatsaih turin NIB chuan a ruahman a. He hunah hian NLUP hamthatna dawngtute'n line department kal tlangin an thil thar chhuahte a man tlawma lei theihin an pho chhuak dawn a ni.


text:
Model : Rhea Hrangchal
H. Zate, Hmar Rûn
(Hi thu ka ziek hi a tak besan a ka ziek ani a, Facebook.com a ka ruol pakhat in a chímchin (status) ah ‘Ka thu chu nise Krismas hi nakkum april ah ka sawn ang ‘ ti a hung tarlang a inthawka ziek ka ni a, a thufûn hi a tak a nih. Chun, hi thu ka zieklai hin Inzaum Pu James Songroral Songate chu thu ka hrietchieng naw le ziek dan ka buoi deu hai ka'n dawn a, a mi hril leiin ka lawm takzet a nih.)
Bawite, Ka thu chu nisien, i par vullai hai kokir-in khang hunlai kha ei la chen dun awm si a, ka thu chu nisien, hlimte a i lenglaihai kha kokirin i hlim innui sieu hmel kha hmunawk ka nuom. I la hriet am, khang hunlai kha. I ngaituo nawn ve hlak am? Ni tin a nang ka ngaituo che le khang nunhluihai ka ngaituo nawn nawk hlak ang hin. Hlimlaini in muol an liem a, vullai an chuoi a, enta , nang ngei khawm chuoiin i parmawi vullai a lo ṭuoi ve ta a. Hun hi iengtiklai khan am a liem a, iengtiklai khan am a lo thamral ti hriet ni si lovin hriet naw kar hin muol a liem hlak a, mi nghak lovin a mi liemsan rawp hlak chu a ni hi.
Kum bul a ni a, ei sikul khawm ei kai ṭan ve chau a, keini kar khat vel kan lo kai hnung chun Nang chu i hung kai ve a, ienglei am a ni chu ka hriet nawh. A hnung a i bau a inthawk a ka hriet nawk dan chun i pa damnaw lei a ni thu i mi hril kha. Kha ni kha i la hriet am ,i mit khu sieu a ei pawl pindan ( class room) i hung lut ni kha, kha ni a i mawi zie kha aw! Kha ni a inthawka ka mit i lak zie kha i hriet ve am, i lo hriet naw ani khawmin hi thuziek i tiem china hin chu hre ve ta awm tak i ni a. Kha ni a inthawk khan chu naw dang reng reng ka ngha thei ta nawh. Phu che a ka’n ngai lei ni lovin, tling a ka’n ngai lei ni der lovin, ka hmangaina le hmangaitu i nei a nih ti hi i hriet naw ka nuom naw leiin ngam le ngam nawin ka huoisenna po po sawm khawmin ka Hmangaina ka’n hlan che a, puon ṭawp hnawla i mi hnawl ni dam kha i la hriet am? Bei am sei run dung, ka tum am inru saru tiin ka bei ṭal ṭal hnug chun a tawpa chun ka hmangaina chu hrethiem vein (ka ngaidanin) ka hmangaina chu i mi dawn ve ta a, ei hei inthlawp ta ngei a, kha kar 3 chau i min ngaizawng pui kha ka ta ding chun khawvel hin khawvel hi a mawi em em a, ka hringnun hi hlimnain a sip liem a,
Bawite I Sakhmel ka tawng ni khan,
Hlimna’n ka sipliem Lunglairuk ah,
Ka Hmangaina I dawnlet ni khan,
Ka Hringnun hi Hlimna’n a sip liem.
Ka ti naw thei naw a, Hmangaina le ringumna in tiem a, kumtluong a dinga i min tiem ni khan chu
Hmangaina le Ringumna tiemin,
Kumtluong a di’n, Hlimte’n ka leng a,
Lungmawl, Hmangai te a mi pawmin,
Ka Hringnun hi par ang a vul si,.
Ti naw thei ka ni bawk nawh. Sienkhawm, chuonga hlim em em a ei lenglai chun Hmangaitu nekin i hmangai le i dit zawng chu i thlang lem a, Kei, hmangaitu che nek a puonlang mawina le thatna le hausakna i thlang lem ni kha.
Kumtluong Hmangaina chuoilo tiemin,
Ringumtakin, Famchang , Pielral chen,
Hringnun neka Hmangaina tawiin,
Sam ang ṭhe zai I rel ta si maw,
ti a ṭap hla ka rem a ngai ta si. bawite, iem hril ka ta,‘Nakie leh, hmangai la nei ve ita, chu huna chun Hmangaitu nei hlutzie hi i la hriet ve awm si a’ tiin ka’n thla che ani kha. Hringnun hi iem ani ti a ngaituo in ka’n ngaisie rawng rawng hlak. Nang nghil a hlimlai chen ve hi ka nuom hlak a, sienkhawm i hlui thei si nawh.
I hlui nawh, I hlui thei mawl si nawh
Ngailai ka bang theinawh, Buon ang pawm,
Hlimtea lenglaihai dawnkirin,
Lunglai ah nghilni I um thei nawh.
tiin ka ko ruoi ruoi che a, kirzai hlak i rel si nawh. Ei hlimlainihai ka ngaituo kirin nang naw hi chu ka lunglai hluotu an um naw a, i hmel, innui hmel mawi em em le, i hlimthla hai lunglaiah a cham zing a,
AW! Ka ngai, ka ngai zuol che,
` Nghilni I um si nawh,
I sakhmel nuihieu le hlimthla,
Singmitthla a’n a cham zing si,
Lunglai rukah I hlui thei mawl nawh.
tiin ka ngai thu che hi kan zawt lawm lawm hlak. khawvel hin ka ta dingin mawina a nei naw a, Pi Vanlalhriet-in mawi em em a
’I ta di’n thlafam(chang) khawm ka huom a,
Hmangai biethu kimte’n ka’n hlan che,
Sienkhawm mi dawnin i mawi si nawh,
Ka chan chu thla fam piellei nghak chau’
tia a lo sak ngawi ngawi dam hi a phuoktu hin ka chan ding mi dawnpui a a lo phuok ni hin ka hriet a, khawvel mawina hin ka ta dingin hlutna hrim neiin ka hriet ta nawh. Ka hmangaina chu hnawlin Val tin i bêl a, hmangaina nekin rosum i thlang lem lai hei hmu dam hin Val hi ka na ngawi ngawi hlak.
Kawl a ni suok meu khawm hin i ṭhang naw chun mawina a nei thei naw a, dit i thlangsuol ka ti naw a, i pan suol ka ti lem hlak. I hlim hmel ka hmu hin ka hlim hlak a, sienkhawm, sawtnawte a i lungngai ding zie ka ngaituo hin ka natpui nawk hlak si. Sienkhawm, ngai ngawi ngawi hlak lang che khawm hun le ni a liem a, hmangaina hi hunin a liempui ta lei ni lovin hrietzingna hin a tlin naw lei lemin a chang chun ka hriet chang ta ngai naw che a. Hieng lawm a hmangai pum zing che a ei nunhlui hai hrechanglo a thil dang ka ngaituo hlak hi ka theinghil che tina a ni naw a, ka hrietzing naw lem che a nih. I mi hei indu khum lawp lawp hlak le i mi bawl kuol vel hlak dam kha aw, ka ngaituo hin na ka ti a, sienkham ka chantawk ani mieu si. Nang a leia ka ṭapna hai kha ka nuom reng lei ni naw sienkhawm, ka chan dinga i mi ruotpek a ni mieu si leiin lawmt
taka ka pawm a ṭul si. Chapo tak a i mi’n nuisaw lai dam kha aw.
Vawisun hin , bawite, Ka hmangaina che chu hrethiema ka tieng hung panin i mi hung bêl hi ka ta ding chun lawmna a ni ruolin ṭapna a ni naw thei nawh. Ienglei am iti chun i chan ṭhat lei a i hung bêl ininaw a, i hmelmawina, i parmawi le vullai a chuoi hnung a mi hung bêl i ni a, hieng a kei meu bêl ngaia i um ka hmu hin ná ka ti a, ka hmangai tak hienga i um el tak hi ná ka tinaw theinawh. Ni tin zan tin Ka kuom tieng i hung pan kar ka lo nghak hlak a, sienkhawm, i mi hung bêl meu chun ka ṭapna intluntu el ani si. Hlima innui ding ka nih ti ka hriet,sienkhawm, ka hlim thei nawh, i lungngai hmel en pum hin iengleiin am innui thei ka ta? Chu el khawm chu a ni nawh, vawisun hin i ta dingin ka rem ta mawl naw a nih. ‘Iengleiin am? I mi hmangai annaw? Am, i mi lo hmangai naw lem?’ tia i indawnna kha hieng hin dawnlet ve ka ti che. Kha ni, ka hmangaina i hnawl ni a inthawk khan Kei val lungmawl hin iengdang dáwnzai ka rel theinaw a, iengkim el khan ka tading chun mawina an neinaw a, hringnun hi lungngai leh kan tlangpui a, sienkhawm, chuonglai chun ka phunaw le ka beisei phak naw, hmangaitu nei ding khawma ka’n ring naw lai chun mi hmangai em em tu ka tawng a, ka umdan iengkim chu a mi pawm thiem a, a chang chun hienghin kei le kei ka’n dawn hlak ‘Ka hmangaina che am nasa lem a ta, a mi hmangaina hi?’ Ka ta ding chun iengkim a phal a, ka hlimna ding anni phawt chun a nun khawm inhlan an huom a, a tir chun kei ngei khawm hin ka ngaina bik nawh, hmel le pieng a lem chun nang nek chun a tha lem, thiemna tieng khawm, sienkhawm,hnawl ka lo nit a leiin hnawl ni rinumzie ka hriet a, ka hnawl a a (hmangaitu) nat ding zie ka ngaituo-in hnawll thei ka ni naw zie ka hriet a, chun, hmangai nei neka hmangaitu nei hlutzie ka hriet a, ka hlimna ding chun i ta dinga iengkim ka’n huom ang khan a’n huom ve ding ti ka hriet lei le ka sietna dingin iengkhawm a thaw ngai naw ding ti ka hriet leiin ka pawm a, hunsawt tak hmangai lei ni lovin ka chan ang a chang ve phal naw leiin ka lo pawm ta a, hun sawt naw te ah ‘ A’nhawi a khawm, a rinum a khawm' tia intiem el ding kan ni ta leiin Ka lo hmangai em em hlak ni lakhawm, ka tading a a nei pop o khelah pûkfawm khawm inro nawtu hi hnâwlin Ka hmangai, a dinhmun ṭhat naw leia mi bêltu hi ka thlang thei ta naw che a nih.
Bawite, Ka thu chu nisien , Kha hun, Tleirawl nunnêm, parmawi chuong a i par vullai hunk ha kokir ka nuom, khang hunlai khan ka hmangaina chu thuhran, kei meu khawm hi i mi mamaw si naw a, ka thu nisien chu i mi mamaw naw le ka ka pieng ve ti khawm i hriet naw lai kha kokirin lungmuong takin lan um tir che ka nuom. Ka thu chu nisien, hun liemta hai kha kokirin hlimlaini puon ang chul ta hnung hai leh, a chun, nang chu mi ngailo tein i la leng thei awm si a, iengpo khawm nisien, bawite, khuo a'nhnu tah, hmangai hle lang che khawm, , ka hmangai naw lei che nilovin, ka hmangaina che a dei tak lei khawm ni bawk lovin, hmangai neka hmangaitu nei a hlutzie ka hriet lei lemin ka hmangai nekin a mi hmangaitu chu ka thlang a tul ta si, kei a leia mi pakhat a nat nek chun nang hmangai lei che hin dam sungin lo ṭap lem ka tih.
24 December 2014 | Thingdawl


text:
Kum 2008 October-November le kum 2009 January-February sung khan beipui thlakin India hmar saka Hmar trong hmanghai chengna hmun le hma ka sir a, an bu zawla ngei hmai intuoa anni inbiekpuiin, mit ngeiin an ngirhmun ka hmu a. Pawlitisian le kohran hotuhai an dawr hlak anga beisei iemani neia phakar tak le ramri neia mi dawr ve loin, an lawmna le lungngaina, an lunghnurna le beidongna tlang takin ka bulah an inzawt a. Hieng ka thil hmu le hriethai hin ngaituona a fakin dawn a suktam kher el. Chuonghai chu a remchang dan le hun ka nei ang peiin a hmatiemin la hung ziek ka tum a. Tu ruok hin chu a hmathuola dingin, a tlangpui chauh hang lawr tum ei tih.
Manipur, abikin Hmar Biela October 2008-a ka’n zinna chu KA BIEKZINNA ti thupuia hmangin, artikul paruk ka ziek hman ta a, ziek ding a la’n tieng hnèr hnûr a. Ka ziek zo hmain inzin ka sunzom a trul leiin ka chawlsan hri a. Ka’n zin voi hninaa hin Karbi Anglong khawpui Diphu-a inthoka tranin, North Cachar Hills-ah ka chuong lut a, khaw sawm chuong ka sir bakah ka sir lo khuohai chu hmun remchangna naah kan incha khawm a, an khaw chanchin seng ziekin an hung chawi a, an ziek kim lo, hriet sap ding poimawa kan ngaihai chu chîk takin kan indon a, ziekin kan inchik a. An chanchin suinaa trangkai ding mellung le pholeng poimawa kan hriet taphot chu thla kan lak a, computer-ah kan thun pei a.
Chuong ang bok chun Cachar District sunga khom motor, motor-bike le motor-boat hmanga fe theina po po deuthaw, Khawbon tlang bul, Tuiriel vadung hrula khaw kilkhawr Dolakhal chenin, kan dap suok a. Mizoram tieng, Sinlung Development Council biel sunga um Vairengte, Saiphai, Saipum le hmun dang dang kan sir bakah kan sir thei nawna khuohai chu kan incha khawm a. Tuiruong dunga khaw tam tak, Kangreng Dawr chen ni hni sung kan sir bok a, a hmuna kan sir hman lo Vangai tlang khaw tin deuthawa palai kan inchahai chu kan inhmupui a. North Tripura, abikin kha hmaa mi hmasa Dr. Thanglung le mi dang dang hai lekha lo inchukna hlak Dharmanagar le Zo hnathlakhai cheng rawnna Jampui Hills chen ka sir bok a. Meghalaya ram sunga umhai ruok chu Shillong-ah kan inhmupui thung a nih.
Hieng hmun hrang hrang ka sirnaa ka thil hmu le hriet threnkhat, poimaw ka ti zuolhai chauh hang tar lang ka tih:
Kholbing lungril
Thu an awi naw leia an Pathienin a daidar Israelhai ang deua mani phak tawka hnam indar sar laia pakhat chu kha hmaa Old Kuki an ti, tuta Hmar hnathlak hnam hrang hrang hai hi ei ni ka ring. Sak ram tienga inthoka hung thlang tla peia Korvai (Bengalihai) zu paw hmasatu le Kuki hming put hmasatu ei nih. Amiruokchu, inthuruola lien lema insung khawm a, hrat taka hma nor nekin pahnam zawng ngotin ei insung bing a, ram lien tak neia State a hrana nei thei dinghai kha mi kap karah inchêp takin ei khawsa tah lem a nizie chu kan zin sunga ka thil hmu suok chieng em em a nih.
Cachar-a khuo pakhat Biete kan sir trumin pa pakhatin beidong tak le lungse takin zawna rienginko, “Hmarhaiin a puola ram ei la nei der naw hi Pathienin a mi nghatsan lei ning a ti?” ti a mi’n don a. Kei chun, “Zo hnathlakhai lai Hmar hnathlakhai anga Pathienin ram a pek lien hi an um naw el thei. Chin Hills-a inthoka ei hung thlang tla khan tuta Mizoram hi a hluo hmasatu ei nih. Chu taka inthoka thlang tla peiin, Cachar, North Cachar Hills, le Tripura ei zuon a, a thren Manipur tieng ei fe phei bok a. Hieng ei thlang tlakna ramhai hi a hluo hmasatu le Kuki hming khom a put hmasatu tak ei nih. Inthuruola insung khawmin, ei ram del chin humhal nachang lo hre inla chu India hmar saka ram nei lien pawl tak ding ei nih. Eini hnunga hung thlang tla, New Kuki an ti, tuta Kuki hming puttuhai khom hi ram lien tak pekin an um a, tlang hrang hrangah lalna changin mani seng an insuklal a, sienkhom inthuruol nachang an hriet naw leiin ram chikte chu hril lo, khaw lien tham khom indin loin an um a. Tu hin ralthuom hmanga Kuki State suol suok an tum a, an ngir suok nawna san bul tak bansan tum nekin pawl tam lem an suok a, State indina buoi nekin inchemharpui ding an hmu rawn a, an umna hmun tinah inthawl nekin an intar deu deu lem khom a hoi hiel tah. Chu lampui chu iemani chenah eini rawi khomin ei hraw ve ta’m a nih ti dingin a um. Lusei lalhai, abikin Sailohai ruok chun thrangruol nachang an hriet leiin Lushai Hills an indin a, chu chu Mizoram hi a hung ni tah a nih” tiin ka don a.
A nih, ei ngirhmun hi inbi chieng a trûl tah hlein ka hriet. Hnama ei dam khawsuok ding chun kholbing lungril bansan a, lien lema insuikhawm a, inthuruola hma lak a ngai. Zo hnathlakhai po po inthuruol ding chun a bung le châng tin ei inthuruol phot a ngai. Lien lema ei thlir nawk chun, Delhi tlangah rawl ei nei ding a ni chun hmar sak rama tlangmihai po po hi ei inthuruol el ni loin, phaimihai leh khom ei thrangruol a ngai. Hi hi thil insersuon ang a ni a, a bula domtu kha a nghet hmasa phot a ngai. Ei inlak hran seng chun eini neka hrat lemin nuom nuomin an mi hmal tril el a nih. Chu chu tu chena eini rawi hripui a la ni zing. Hmar hnathlakhai sungah inpumkhatna lungril a pieng zet hma chun Zo hnathlakhai sunga inpumkhatnaah harsatna nei rop ei tih. Kholbing lungril chun kholbing bok a hring.
Kohrana pawl kansar
Pahnam hrang hranga ei insung bing chu dit tawk loin, kohran pawl hrang hrangin ei invuok dar nawk pei a. Khaw hrang hrang kan sira inthuruolna suksetu le khaw khata chenghai khom thlierkar hrang hranga mi daidantu chu kohran pawl a nih. Ei hmu inril po leh a pangzatumzie ei hriet. Ieng kim deuthaw ei inkhina chu kohran pawl nina a na, pawl khata tuitla lo kha pawl dang ta dingin lunghlu a nih. Suol ei inkhina khom Baibul ni loin eini pawla mi a ni le ni naw a nih. Piengpui unau takngiel khom kohran pawl khata um ei ni naw chun khawlaia ei intuok chang khomin hmel hriet lo inpèlin ei inpêl el a nih. Isu neitu bikah ei inngai seng bok. Ei indik seng a ni chun Krista chu inchen nenga threin a um tina ning a tih. A um si naw chun ei pawl khukpui rak hai hin Sheol an tin fur el thei bok a nih. Ei hun awl le nei po po deuthaw ei sengna a ni si leiin ei ngirhmun pal lai hi inbi chieng a hun tah takzet a nih.
Kohran pawl tina mihaiin nep harsa ei ti tak chu sum le pai le a thlawna dong thei thil hrim hrima inzawrna a nih. Chuong anga mi hipna dinga tokdar hùma châng kam thiem thiem chu tri nêk hmanin ei bawr hut hut el a nih. Kan inzinnaa kan hmu kohran pawl hrang hrang sukpungtuhai chu ringthar an lak luthai ni loin ‘Pêm’ vong an nih. Inkhawmpui nikhuoa kohran nambar pung zat ei ripawt zaa za deuthaw hi ‘ringtu pêm’ an nih. Hieng pemhai inpemna san hi thlarau tieng thil ni loin, taksa tieng thila hamthratna iemani dong an beisei lei a ni vong. A tam lemin an beisei chu- a thlawna an nauhai sikul inkaitir theina ding- chawmna a nih. Nau chawm zo lo ni amanih le mi chawm beiseia nau nei zel zul dam hi inzak nachang ei hriet ta naw khom a hoi. Hi lungril hi Krista zuitu lungril puthmang ding chun suong a um naw khop el. Lungril pasie le rethei le kristien nia insal hi thil inhme lo tawp a nih. Kristien chun kutdaw lungril a put ding a ni nawh. Sîr danga thlir ruok chun, kutdaw lungril put dinga mi zirtirtuhai hi an hlawtlingin thla an lo hau ngot el. Kohran tinah kristien lem le suok, lemderna puon sil, piengsuol le ruolbanlo, piengtharna hmaikawr inbuk ei inthir fek fuk el a nih.
Hi hi ei mizie-in a hring suok hrim am ning a ti, an naw leh ei intu dan indik lo lei? A hmasa hi chu a ni nawzie kristien sakhuo hung lut hma le a hung lut hlim, pawla ei thre dar hmaa ei nun dan le khawsak dan khan a hril chiengin ka hriet. Chuong hun lai chun mani inzaumna an la kengkaw a, “I thaw sa ka fak nawh; I chawm sa ka ni nawh” an la ti fak fak ngam a nih. A nuhnung hi Watkin Roberts hung suotthlatu H.H.Coleman-in sum le paia ama tienga thrang dinga mi a hung zawra inthoka hung intran kha niin a’n lang a, chu chun chi a thla sawng pei a nih. Ei thawhlâ tak chu ei thratpui le hmasawnpui bek beka ei hril, fawren sum a nih. Hi sum lei hin inthrang hlutin inlang inla khom, ei sungrilah kutdawna lungril le hamthratna tlawmte hmu ding leia ei ringumna le indikna zor el nuomna lungril a hring leiin, hun sawt a seia dinga ei thrangmawbawk, ei kansar benvon a nih. Hi thil hin kohran inrem trok trok khom pawl hrang hrangin a mi vuok dar a, hnam inpumkhatna le hmasawnna chen khom a khak buoi a nih. Lungnona thrang dêr loa ei bi chieng chun, kohran pawl ei hau taluo hi ei thrangmawbawk pakhat a ni chieng khop el. Hi thil hi kristien nina le ngai pol ding a ni nawh. Kristien inti ei tam a, kristien tak tak ei tlawm tlat si hi ei buoina bul a nih. Ei inkhawmhai khom hi chawibiek inkhawm ni loin “Hmaikawr Fashion Show” a ni tak.
Thil poi tak el pakhat chu inbuotsai lawkna mumal khom nei lo, piengthar lung phûr thut, ringna tienga nautesen, voi le chang khom la hre chieng lohai ramthima rong bawl dinga kohranin ei se-zawl insuo ringot el hi a nih. Chu nêk hmana poi lem chu an fena hmun tinah chu pawl kha pawl inphuntir trèp trép an tum far hi a nih. Kan inzin sunga ramthima an rongbawlna ka hmu ve luota inthokin Bhutan ram ei sut dan leh a danglam chuong rak naw khom a hoi khop el. Ralkanga lo ngaithlatuhai hrietah vaninrum angin ei riva a na a, a hmuna ruok chu mathe vuok thlak angin ei ri a rè khom a hoi. A biela mihaiin ei ri an hriet an hril sawnghai khom ngainobei lo a tam.
Bagbasa (North Tripura) le a se vela Tuikuk (Riang) le ei suopui Ranglong hai laia kohran hrang hrangin rong an bawlna hmun kan sir trum chun ei hlimthla a’n lang chieng ngotin ka hriet. An renga inthuruolin nor hai sien an hlawtling awm vei leh, a hran sengin an bei a, biek in chi tê tê an indin far a. Hmun pakhata lem chu lam sakah bawng in tiet chauh biek in, a bang thlèrsepa ta, pila mam taka zut, a um a, a tuol banga chun E.A.C a’n ziek a. A bula um nghatu chu an hang ko khêk a, Hmar trong hmang mi pakhat a hung suok a, kan inchibai a. Hi thil hin ngaituo a suksei ngei. Ei hnam darthlalang chieng tak a nih.
Eini lai chu pawl thilah ei insekhek pei chen chen insekhek inla, ramthima rong ei bawlnaa ruok hin chu pawl rong kai loin Chanchin Thra rong, Krista rong chauh kai inla, thra ngot dingin ka ring. Kohran hrang hrangin ramthimah mi tir ei tiu a, rongbawltuhai khom thrang tlangin ramthim sut ei tiu. Ringthar ei hmu hmasahai chu Fellowship hming putin inkhawmna neipui ei tiu. An hung puitling deuh hnungah, kohran pawl an zom nuom nuom chu anni lung tlukna hmangin ieng pawl khom zom raw hai se. Chuong anga ei thaw nuom le ngam phot chun pawl rong bawltu ni loin Krista rong bawltu ni thei ei tih.
Chun, ramthima rongbawltu ding hrim hrim chu trening fel tak an nei hnungin tir suok chauh ei tiu. Chu chu a thei vong naw a ni khomin fel taka inrawi theitu ei siena hmuna chauh tir ei tiu. Tripura rama hin misawnaria fe ei tam ta hlea chu intiem nuhnung tak kum 2000 khan kristien 5. 20 % an ni phak chauh a nih. Karbi Anglong district-a khom eini hmaa kristien sakhuo lut a ni taa chu tu hin 16% chauh kristien an la ni phak trawk. Kum 2008 Oct/Nov a survey kan thaw ang dungzui chun Meitei laia ei rongbawlna khom hi a hlawkna hmun tlawmte a um lai zingin, pulpit tlanga ei ripawt hlawk ang hehu hin chu a hlawk bek naw khom a hoi khop el. Einia ramthim chi tinreng inthiel seng loin a mi tuom zing puma ramthim dang sut ei ni leia ei rongbawlna hi nuom anga hlawk lo khom a ni el thei a, inbi chieng a trul hlein ka hriet. Pathien rikawt le ei ripawthai hi inmil kher naw nih.
Trong humhal
NC Hills-a khaw hlun pawla an hril laia pakhat Tuolpui-ah zan khat ka riek a. Hi khuoa hin hmun danga Hmar trong thu mal hmang zen zen ta lo bakah anni khaw sunga inthoka an ser hrim trong hmangruo thra tak tak an nei a. An khaw lal (Goanbura) leh sawtnawte kan titi sungin chuong ang trongkam chu sawm chuong zet a hmang hman a nih. Chun, NC Hills khaw hrang hrang kan sir sungin chuong ang Hmar trong awrizinal, hmun danga hmang ta mang lo an hmang chu ka hriet treuh bok a. Tripuraa Hmar hnathlak Ranglong, Hmar pahnam trong laia pakhat la hmang zinghai le kan inpawlnaah kha hmaa pi le puhaiin an hmang hlak, tuta ei hmang ta si lo, trongkam tam tak an la hmang ti ka hmu suok bok a.
Mani trong humhal le sukhmasawn a trulzie hi bauin ei hril rawn a, a thawa thaw ruok chu ei pei naw el bakah a thaw tum sin khom mi tlawmte ei nih. University le Seminary hrang hrangah research thaw pawl ei hung pung pei ruol hin, doctorate degree lakna dinga eini trong ngei hmang ve hi lungrila nei pawl hung pung inla nuom a um hle. Chuong ang research thawna dinga hmun remchang tak chu Hmar hnathlak hrang hrang chengna Manipur, North Cachar Hills, Cachar le Tripura niin ka hriet. Tuolpui le Leiri khuo ringota inthok khomin Ph.D hmu theina a um. Chuong ang lungril nei dam ei um chun Vairampura kher naw khom, mani tuolzawl ngeia inthokin dikri insang lak thei a nih. Chuonga ei thaw chun, dikri ei lak el bakah hnam ro, ei trong hmangruo thra tak tak ei hum pha treuh bok ding a nih. Chun, dikri lakna ding kher naw khomin, ei trong humhalna le sukhausakna dingin a thei taphotin khon khawm ei tiu.
Hma lak dan ding
Mi kap kara tlawmte tea ram tina ei inther hi iemani kong zawnga ngaituo chun a thratna lai um sien khom khaw threnkhat chu ieng chen khom um hai sienla hmasawn ngai lo hrim hrim ding an um a. Chuonghai chun lungvar thar le remhrietna thar hmanga khawsak dan ding lampui thra lem an dap a trul. Chu ding chun hril hriet hmasak an ngai. Thaw thei lo dinga an inngaina lungril pei hmang a, thaw thei dinga inngaina lungril anniah tu a ngai bok. Chu chu tu ding chun an thaw theia ei ngaihai thilah ei chieng hmasa phot a ngai bakah a thaw dan ding lampui kawkhmu ding a nih. Indona po po laia harsa tak le tlo tak chu lungril ram hne le lak a nih.
Ei chengna hmun tam tak hi ram thra, sienkhom ei bengbel hne tawk naw lei le a hlawk dan ding taka ei hmang naw leia rethei mei mei ei nih. Sum hnâra inchangtir thei thil hlun ching dan ding zongpui an ngai. Taa neitu nina lungril an put a trul. Chu lungril chu an put pha leh in le lo le ram humhal le sukhmasawn nachang hung hrieng an tih. Neitu nina lungril an put hma chun mikhuol lungril put zing an ta, an ram humhaltu nekin a sukcheureutuah thrang pei an tih. Tu hin chu neitu nina lungril put mihriem an vang. Hmasawnna ding thil hrim hrim sorkar hung thawpek vong dinga ngaina an nei bok. Sorkar thil a ni hrim hrim chun fanghma dawng faka fak ram dinga ngai vong an nih. Sorkar neitu chu a ram mipuihai an nih ti an hriet naw lei a nih. Esau-in ‘dalbat’ thleng khat chaua a upatna a zor anga an rohlu in le ram zor thlak el khom poiti nachang la hre lo an tam.
Chuleiin, a’n rang thei ang taka thaw dinga ka ngai chu ei chengna ram po po Economic Survey thaw dinga Survey Team tir a nih. Survey an thaw zo pha leh an thil hmuhai chu hril tlang ding le hma lak dan ding riruong siem dingin Seminar ko ding a nih. Hma lak dan ding hril tlang le riruong a ni hnungin a bawzuitu ding ruot a, thaw dinga thraa hriethai chu ei mipuihai hril fie dingin ‘awareness campaign’ nei ding a nih. Chu ding chun khawtlang le kohran thruoitu luhai le zirtirtuhai hi hmangruo thra tak ning an tih. Sorkar tha leh thrangruola hmasawnna lampui ei siel le chuong ang tieng nghaa kohran hmalakna khom khuongruol taka an fe tlang dan ding le an indom kang tuo dan ding dap bok ding a nih. Chu kalbi chu ei rem fuk pha leh khaw tinin Thenmuol khuohai lam sat hi hraw ve ei la nuom seng ring a um. A neka thra lem hrie ei um leh lawm a um deu deu.
Hi thil hi tuin am bawzui tang a ta? Ka ngaidan chun, kha hma khoma Dimasahai le ei buoi leia raltlanhai hung kir nawk dan ding le an insung khawm dan ding ngaituotu le hmalatu Hmar Inpui-in mawphurna la sien, a bawzuitu ding National/Community Reconstruction Force ti ang deuh indin sien, chuonghai chun beipui thlakin hma la nghal hai sien thra dingin ka ring. Hi hi a’n hmaw thei anga bawzui a thratna san chu, kum thar el hin Gospel Centenary ei hmang ding a ni ta a, chu huna ei ngirhmun thlir kirna le ei hma tieng thlir lawkna ei nei phaa ei thupui chai ding laia pakhat a ni ngei ka dit lei a nih.
(Editor's Note: Pu Keivom, a retired Indian foreign diplomat is a respected Hmar Mizo literateur. This article was written by him on March 5, 2009 at his home in New Delhi)


text:
American Idol aṭanga khawvel hriata lar chuak Carrie Underwood chu May 13, Pathianni zan khan American Idol-ah a inlan leh a, lawm a hlawh hle.
American singer hian a hla thar 'Cry Pretty' a sa a, a che ṭha leh pek hle. Underwood hi 'See you again' hla a sak laiin contestant top 5 ten an ṭawiawm a, satge-a a chhuah rualin mipui thawm a ring hle. Underwood hian boruak a siam hle a, intihsaikna kal mek pawh entu pawh an pun phah rin a ni. Carrie Underwood hi American Idol season 4-ah khan pakhatna a ni a, khawvel hriat a ni phah ta a ni.
American Idol neih mekah hian top 5 puan a ni tawh a, Gabby Barrett, Cade Foehner, Caleb Lee Hutchinson, Maddie Poppe leh Michael J. Woodard te chu intihsiakna hau tak zawk hmachhawn turin an la tling a ni.


text:
Nikhat chu darthlalang (mirror) hmaa ka ngira. ka hmel ka hang hmu chu, kei le kei khawm 'U' ka'n ti vang a nih! Asan chu ka thau em lei alo nih.
Ka hung thau thut nasan hi asan a um a nih, kei hi ka nunghak lai le nau pakhat ka nei hnung khawma cher em em el ka na, taksa nei ve met hi ka lo nuom hlak a nih. Chun, vangduoina chikhat ka ti el a, ka naute nek ding nenetui ka thlasam hlak leiin harsatna ka tuok hlak a nih. Ka naute a pahnina ding ka pailaia inthawk chun nenetui tamna tiengpang reng reng chu ka lo fak lawk a nih. Nau ka neizo hnung khawma ka naute nenepek lai na na na chu fak le dawn insum lovin le, nenetui tamna chi hai ka fak țeu hlak a nih.
Chuleichu nita naw ni'm ie, ka naute nenenek bangzo hang intuoinam met ka nuom taha ka thuomnaw hai reng reng hak thei le bil thei um talo chu, chu el khela (khawlai ka suok zatin mi ha'n ka hmel nekin ka phîng an en hlak he he..) chu umzie chu "Nau i pai a ni ?" Ti na ani chu!
Awleh, nikhat chu ka pasal khawma a mi en veng veng a " i taksa a cher deu dan ding ngaituo ta?" A mi tia, kei khawm chun theitawpin ka ngaituoa ka ruolnu doctor pakhat ka rawn tah a nih, ka ruolnu chun thawdan ding ami hril nghe nghe a nih. Anleh, hang thaw dek dek ka tuma, a maka makin ka taksaa natna ahung um tah a, Lalpa'n Bible thu hmangin a mi hung biek zing bawk, chuongchun ka thei angang chun taksa nekin thlarau tieng a pawimaw lem a nih ti chu hriezingin ka thei angtawkin Lalpa rawng ka bawl zing a nih.
Chuonglai chun ka pasal khawm doctor haiin anchaw angin khawvel gym alak hlak a nih. Ka pasalin "nangkhawma gym ka lakna hung la ve rawh aw ?" ami tia nikhat chu ka va zui ta nghe nghe a nih. Mi tamtak chun hall lien deu a chun gym chu anlo lak sup sup a thafan a um hle ni'n ka hriet, ka pasalin gym enkawltu kuomah "ka nuhmei a nih" ti malam in gym ka lak nuom ve ziet a hril nghal a, an ni khawm chun an mi lawm hle ni'n ka hriet ve, chuongchun rimawi mawi em em hai chu ngaithlak malam chun a nuhmei a pasal chun an taksa hai sawizawina ding le, an hriselna ding le an mawina dinga gym an lak sup sup lai chun, kei ve bawk chun chungtienga inthawkin rawl ka lo dawng/hriet tah! (Hi țum hin chu Lalpa Thlarau Thienghlimin hla thu hmangin a mi hung biek a nih)
"Nitla ngailo zion khawpui, a hmun ropui a mawina hai nekin, lungsiettu Lal Krista hmel ditum chu, hmu ka nuom ka lungkham bangna dingin" Hi hla thu hin Lalpa'n a mi hung biek/pawl zet chun ka zawi rawng rawng el a nih. Tu gym lak khawm ka hriet fuk ta nawh, ka khat khat in kil khata ka lo lam ve a, ka lam laia Lalpa mi hung biek nawkna chu "Khawvel ena mawi am ? Ka en a mawi i nuom lem?" Ti ani chu !!! Chutaka chun "Aw Lalpa, khawvel ena mawi nekin nangma ditdana um ka nuom lem ie, chu chu i mita mawi ngei bawk a tih" tiin khawvel gym lakna hmun chu fe nawk ta ngailo dingin ka maksan tah a nih.
Ka'n IN lum ka tlunga ka pindan sunga ka luta Lalpa ka biek nawk tah a "Lalpa! iengtia um dingin am i mi dit a ?" Ka tia, Lalpa Thlarau Thienghlim chun "Manipur i chengna hmun ta ding hin vawi iengzam bungheiin i țawngțai tah a?" A mi ti chu ka hang ngaituo veng venga ka chengna Manipur ta ding bikin vawikhat khawm bungheiin ka lo țawngțai ngainaw ziet ka hung inhriet suok tah a nih. Chutaka chun Manipur ta dingin bungheia țawngțai ding chun ka hang inbuotsai țan tah a, ni iengzam ka thaw ding ruok chu ka chieng nawh, nidang angin ni 10 vel chu hang thaw phawt lang ti chu ka tum dan a nih. Chu chu ka pasal khawma a mi phal ve a, ana chu ni 40 lai anlang ta lei chun ka bei adawng deu tah a nih, ka piengpui ka U nu chu ka hang hrila a ma khawm chun "Bawi ! Mi hrisel lo i ni lei chun ni 40 chu izo ka ring nawh, Lalpa kuomah lo hnipui ka che, ni khang zat zat kha chu lo thawnaw hram rawh" a mi hung tia, ka pasal khawm chun "ni 40 em em chu i taksa'n zo naw nih, thaw da'l rawh, hnipui ka che" a ti ve bawka ka lawm em em laiin, ka chunga thuneitu tak Lalpa chun a phal naw a nih.
Chuongchun zingtieng chau bunghei chu Lalpa hratna ringsanin ni 40 chu ka hang thawzo tah a, ka lawm em em a, ka zo ni khawm chun Pastor pakhat kuomah ka luchunga kut innghata lawmthu hril malama ka bunghei țawngțai hun chu suktawp dingin thuthlukna ka nei tah a, ka pasal leh Pastor hai in ah chun chu hunser chu kan nei ngei a nih. (Chu hun lai chu 2014 June a nih)
Chuongchun lawm em em in ka um nawk tah a, ka rikna khawm chu ni 40 sungchun 13kg in alo thlahnuoi a ka ditdan angchar khan ka taksa kha ka hrietnaw kar chun alo um tah a nih. Haleluiah Lalpa ropui tak raw seh!
A la tawp nawh! Zing le zana bufak chu ka ta dingin a rem ta nawh, zingtieng bu chu damsunga fa talo ding ti ani nawk tah! Chu chu ka pasal ka hril ngam ta nawh, fe suol kan lau, thlaraua ka hotupa ka ti el hlak Pastor pakhat phone a ka um dan rawn/hril ka nuom a ka call leh thei nawk lo, damsunga zingtieng bu hang fak ta naw ding chu ka ta ding chun thil harsa tak a nih. (Harsatna chu chi dang dang a uma i hrietthiem ka beisei)
Awle, kei hi taksa le thlarau ah mi piengsuol ka nih a, Lalpa țhangnaw chun teplo hai teplo el ka nih ti ka chieng hle. Chuleichun annawm țhangpuitu ka mamaw chu ! Chu chu nitin mi țhangpuitu ding Lalpa Pathien Thlarau Thienghlim mi chenchil tu dinga ka ko zing naw chun ka nina hi ka phursuok zo naw ding ti ka hriet leiin, nitin Lalpa țhangpuina ka hni lem hlak a ngai takzet a nih.
Ka nina hang ti tak chun khawvel thila chu inhawk um bek bek naw sienkhawm, ka ta ding chun Kohran Upa Nuhmei/Berampu ka'n ni na hi ropui ka tiin ka phunaw hle a, chu ni na insangtak chu ka pasal leh ka'n phurzo theingei na dingin ka thei tawkin Lalpa ka ko hlak chu ka thaw ding awm hrim alo ni lem a nih.
Tu tieng tienghin a chang chang chun suol am ei ti ding ? "Hi thil hi thaw ta naw rawh pharisai i ang" Ti'n ka lungrila kei ma ahin a hung um hlak a, ka thaw naw reng hlak, bu chu pangai takin ka fak a, chu taka ka taksa le thlarau ah harsatna ahung tlung zet chun ka thaw naw ngam ta nawh, vawithum lai kei le kei hi thil a hin kan fie ta hlak a nih. Tuhin chu ka chieng thawkkhat tah a kan ngai leiin, Lalpa'n ropuina chang kumkhuo raw seh.
Ei hung suklang nasan chu, a Ram le a felna zawng hmasak hi a lo va țul de ! Chuonga Lalpa Pathien ringsana a ma ditdana ei um/thaw a ni phawt chun, a ma chun a nau hai ta dingin thil țha an ro ngainaw a nih. Thaw dinga a ti chu thawphawt ei ta, chun Lalpa Pathien chun ei ta dingin a hung thaw ding a nih.
Ka testimony inphalam tak puma Lalpa ropuina dinga ka hung suklang hi, khawngkhat beka tiemtuhai ta dinga malsawmna intluntu ni ngei dingin Lalpa'n a thar takin mal mi sawm pek raw seh.


text:
Ram hmasawmna ding hril ni khuo a thei nghil thei lo leh sam hmasa ngei ngei hlak Khawlphetha (Electric Current) mi tin dit le mamaw, thenum State Mizoram lem chun” khuo in sawmthum a ni chun electric suk tlung vawng ding” a ti angin, a tlung vawng ta ni a hril hi a lo in dik a ni chun, ei umna State le chu ei van tlau awm de aw ti hi ngaituo tham a nih angin Vangai Tlangdung electric chung chang ka hmu dan hang thairang ve met nuomna ka nei leiin, thu ziek thiem ni awm takin ka hung inchu ve tawp a nih.
Vangai biel tieng hi Hmarbiel nekin ring naw takin electric lut hmasa lo ding a mipui in ei thlir thup laiin vangnei tlak takin ei Sawrkar chun Sipapurikhal (Ankhasuo) ah Power Sub-Station 33/11KV siem zoin tarik 16th December, 2015 khan CM hlui Pu Ibobi Singh in hawngna a hung nei khan Hmar mipui lawm tham a tling hle in inthimna anthawk zalenna hmu ang deuin ngai a lo nih. Amiruokchu ti hi ei t awng a dingin dit um naw hle sienkhawm hmang tulna hun a hung um hlak a. Ei dit thu ni lovin a tulna lei a hmang a hung ni nawk hlak angin, Vangai biel a electric siem peka ei um a khawm hin, pawi ti tak pumin hmang a hung tul hlak. Electric hrui khat chau sawr thei an naw leiin, a ban, a hrui, le a tul dang dang lo um ta vawng sienkhawm sawtnawte hnungah, Amiruokchu sit var theiin a hung um ta nawh, ti a hung ni nawk.
Manipur Assembly 11th election tawm khan lawmum takin mang ang elin sit var a hung ni a, election zo char in Power Sub-Station inthutna hmun a hmang a ram nei tuhai le Sawrkar in dawr fuk naw lei a hung inthim nawk el hi beidawng um tak thil anih. Hmu dan le hriet danin sawrkarin a ram neituhai kuomah ram hmang man pek/siem pek /Chawkidar sin pek an naw leia var zawm thei ta loa um nia hril hi thil pawi tak chu a tling a nih. Ram nei tuhai nuorna hi Sawrkar pa’n hang suk fel sien chu a thlep nawk tuor nghal ding chuh chieng taka hmu le hriet a nih. Mi pakhat, Sawrkarpa le an indawrna fuk lo lei a, Vangai mipui po po in electric var chung thu a harsatna an tuok el hi chu thil pawi tak a ni zing lai thil awlsam tak khawm a ni bawk. Thuneitu insang lem annawleh a Dept. hai chun mipui harsatna hrie peka thaw dinga a lo ti chu hang thaw pek el chu thil awm hlie hlie niin an lang.
Tuta Vangai electric ngir hmun tak chu pakhat lungawi, mipui lungawi le ram siem changkang a nih. Thuoitu ta ding chun mipui suk hmasawn le suk lungawi chu antak naw hle ni in an lang. Asan chu, mi pakhat lungawiin mipui lawm tham a tling thlat leiin buoipui chak um na rieu khawm umin an lang. Hieng a fe pei chun electric hruihai hi lo in hmang pal thei ani leiin kut rawl vat hi misuol le mi duk-daklo hlawna ding laka himna ding chu a nih. Electric hring zing lai electric hrui inruk/lak hmang/sukchavai ei hriet ngai nawh. Tu taka, Vangai ngirhmun mipui harsatna sawmdawlna ding thil tam hle sienkhawm lampui le meivar tiengpangah kut hang rawl met/vat chi chu a va hang ni de aw! ti chu mitin hriet le hmu thei a nih.
Tlangdung lampui hlak hi motor infepaw zing theina ding chun an khattawk a JCB tir chauh a hung nih. Lampui a thanaw hlak chun khawrsaw lusip a phur kaina hin fak fawm zawng hai ta ding chun harsatna le tlaksietna bulpui a ni bawk. Chutieng chu ei hril tum tak an naw leiin Khawnvartui/ Mambati/battery hai a sum sengna hi awlsam taka sukbo thei hi thuneitu insang lem hai kuta innghat a ni a, chingfel vat nisien economic chu chikhatin a suk hmasawn le suk changkang nghal thei a nih ti hi hrie mawl inla nuom a um hle. Thuneitu insang lem haiin ngaituo ding tam tak nei zing hai sienkhawm antak taka inthawk tan nekin a awlsawm le umzing zuk siemthat vat chu thil awlsam nawk zuol a tling hle. Chu ding chun ei chunga thuneitu le ram hmangaituhan chet hun hriea, an an ngaiven vat nuom a um hle. Pakhat lungawi mipui lungawi, pakhat lungsen mipui lungsen chuh Vangai electric chungchang hi a van i chieng de aw. Chu thil awlsam tak thawtu ding chu ei um hlawl naw ni ???


text:
Topa in thupha hong pia hong laamsaang aa, tuni ei Zomite zong leitung muntatuam kitheng, mutatatuamah kiteang zo ahikom lungdam huai hi, Pathian min ih pok hi. Himakale, Leitung mun tatuam theng ih hihang mun theampoah ngual minamdangte nungzui in nungta aa leitung bo dong ngual minamdangte To in ih neitu zong hong piang thei bupsaap ngawl hi. Atatuanin, ih thetna ngam ii thu le la bulpi ahi taangthu (History), ki-ukzia (politic), thiamsinna (education)…etc cite zong heakpui zo leang hoi mama kasa hi. Americaah Zomi tam mama kiteang zo ahiciang Americate taangthu heaktu kilawm pawlkhat entek tawng ci in hong paa ing.
Tuma kum 35,000 hun lai in, leitungah lei le tui se, khen 2 in ki khen liinlian hituak hi. Tuazawk ciang leitanghpite (continent) dadam in hong ki khekhen aa, kum tam mama hong ki khekhen zawk ciang tu ni ih heaktek ahi, North America leitanghpi, Asia leitanghpi, Europe leitanghpi, Australia leitanghpi le Africa leitanghpi ci te hong piang hi. Tuma kum 120000 hun ciang in, America leitanghpi le, Asia leitangpi kilaklaw kilometer 1500 bang a lian tuikhalh in memat hi tu in ki-um hi. America leitanghpi tungah ateang masa belh mihingte in tua tuikhalh zui in Asia leitanghpi sang pan hong tum aa, America leitanghpi tung Alaska-ah hong teang hi. Taangthu kanhte-in Hohokam, Adenans, Hopewellians le Anasazi minamte hi ci in taangthu (History) sungah ciamte hi.
Hi minamte in thangsang khua lumna hong zuan susuk aa, America leitanghpi nitumnasang ahi Pacific tuipi dung, mual kawm luamkawm, sennial ngam le Mississippi ngnun dung zui in hong teang uh hi. Ahang kitel thiang ngawl hikale, tua minamte sea tawm vei zawk ciang hong mong siat aa, tu lai American Indian ih ci minamte sungpan Hopi le Zuni akina minamte in thaa hong haat aa, hong ki zel laleao hi. Asia leitanghpi sangpanma hong tum hi tu ki-um hi.
Hi minamte in thangsang khua lumna hong zuan susuk aa, America leitanghpi nitumnasang ahi Pacific tuipi dung, mual kawm luamkawm, sennial ngam le Mississippi ngnun dung zui in hong teang uh hi. Ahang kitel thiang ngawl hikale, tua minamte sea tawm vei zawk ciang hong mong siat aa, tu lai American Indian ih ci minamte sungpan Hopi le Zuni akina minamte in thaa hong haat aa, hong ki zel laleao hi. Asia leitanghpi sangpanma hong tum hi tu ki-um hi.
Mikangte Europe pan in tuipikuang (ship) taw tuipi kantan in khual hong haw thei aa, America leitangpi amu hun in, America leitanghpi tung ah American Indiante million 2 bang mimal omtu in taangthu thiamte-in um hi. Pawl khat in tasea sang zong tam zaw tu in um hi. Europe pan in America amu masaphitbel se, Christopher Columbus
ci in kiciamte hikale, ama thetma Greenland ngam pan Norse minam, Erik akicipa in 985 kum in natheng zo ci evidence tam ma ki mu aa, Erik ii tapa Leif in 1001 kum in Canada ngam sung na vaak kakoai zo ahina evidence zong tamma ki mu kikik hi. Amate ii tenna inn luite ki mu kik aa, carbon dating method taw akumtu atuatkik ciang, Christopher Columbus ii America leitanghpi amuma kum 500 kiim khawng hun ci sea ki tel hi.
1490 kiim khawng ciang Europe mikangte in tuipikuang taw, Europe leitanghpi pan nitumna sang khualhaw leang Asia leitanghpi theng hamtangtu hi ci upmawkna taw hong kidem siasua aa, ahanciambelh in British, Dutch, French le Spainte ahi uh hi. 1492 kum ciang in Italy ngam Genoa khuami ahi Christopher Columbus in America leitanghpi ii thangsang Caribbean tuipi sun ah om tuikulno khat ii tungah kal hong suan in hong theng thei hi. Himakale, ama in akhantawntung America leitanghpi (main land) se amu ngei bua hi. Tua zawk kum 5 ciang in Italy ngam Venice khuami ahi John Cabot
in England kumpipa naa asepna taw America leitanghpi (main land) tung hong theng thei hi. Ama muna thu sea tawm veino sung kimangilpai hikale, Britishte in America leitanghpi se koma muphit aa, koma hi acithei natu thu honghi hi.
Kum 1500 zawk sung, Spainte hong haat mama aa, America leitanghpi sung mun tatuam hong theng kakoai hi. Juan Ponce de Leon
in 1513 kum in Florida theng hi. Hernando De Soto
in 1539 ciang Florida thengbek hi ngawl in, asungsang hong vaak aa, Mississippi ngun hong mu hi. 1540 kum ciang in Francisco Vazquez de Coronado
in Mexico hong theng aa, saksang hong vaakto aa, 1522 ciang in Spain kumpipa in tua munteng
Spain ngam sua hi. Ama in Arizona sung Grand Canyon
dong hong thengto hi. Spainte in thangsang pan saksangah a-ngam hong kakeak hun in Europe mikang namdang teng zong in nisuana sang pan in amate leitangtek hong keak susuk hi. Tua ngam keak in a dadiangte sungah Amerigo Vespucci
zong khat hi aa, ama min zui in America ci min sea hong piangkhia ahi hi. Ama in Italy ngam mi ahi hi. Ngam keak in vaaktek siasua ahiuhhang in a teang tataktuin atheng masaphitin Spainte ma hi aa, 1500 kum kiim in, Florida ah teangsuaktu in hong theng uh ahi hi. Ahihang tua zawk khua ngei ngawl in saksang Virginia, Massachusetts, New York city ah teangtu in Europe pan mikangte alomatangh in hong kinawn hi.
(Zomh lai tu)
TN
—-> America Taangthu Khen Nina
——————————————————————————————
Note:
Ka Sizang lai zak anuai aa pawl khat se tel ahaksa thale ci in alena (meaning) kong at thua hi. Sizang lai at daan taw kisai ngaisutna tatuamte comments nong piak natu zong ci nuam lai ing. Lungdam.
Taangthu = History (သမိုင္း)
Ki-ukzia = Politic (ႏိုင္ငံေရး)
Thiamsinna = Education (ပညာေရး)
Leitanghpi = Continent (တိုက္..ဥပမာ အာရွတိုက္၊ အေမရိကားတိုက္)
Tuipikuang = Ship (သေဘာၤ)
ngunkuang = boat (ေလွ)
TN